КЕШЬЮ: ҳинд ёнғоғининг фойдали хусусиятлари — manzur.uz\nБу маҳсулот диабетга қарши хусусиятга эга. Уни истеъмол қилиш қонда қанд миқдорини камайтириб, диабет асоратларидан сақланишга ёрдам беради.\nmanzur.uz / 19.10.2019 222\nКешью – ҳинд ёнғоғи. Унинг ватани – Бразилия, кейинчалик бу маҳсулот Ҳиндистон, Африка, Индонезия, Вьетнам ва бошқа давлатларга олиб келинган. Нигерия ва Ҳиндистон бу шифобахш ёнғоқни энг йирик етказиб берувчилар ҳисобланади.\nКешьюнинг ширинлигини биламиз аммо унинг қандай ўсиши ва йиғиб олиш жараёни ҳақида етарли маълумотга эга эмасмиз. Бу ёнғоқ баланд дарахтда ўсади ва нокни эслатувчи кўринишга эга. Кешьюнинг пўсти қалинлиги учун дастлаб пичоқда очилади. Мағзи пўчоқ остида бўлади. Унинг пўстида заҳарли кислота мавжуд. Бу модда терига тегса кучли куйган каби из қолдиради.\nКешью пўстида заҳарли ёғ мавжудлиги учун устидаги қобиғидан тозаланиб, бозорга чиқарилади. Ёнғоқ хавфсиз бўлиши учун яна термик қайта ишлов берилади.\nКешью юнон тилидаги “kardia” сўзидан олинган бўлиб, “юрак” деган маънога эга. Бундай аталишига сабаб унинг юрак шаклидаги кўриниши ҳисобланади.\nБу ёнғоқ қадимдан жуда қимматбаҳо маҳсулот саналган. Бразилия, Ҳинстон ва Нигерия мамлакатларида инсоният ибтидосида бу ёнғоқни йиғиб-териб олиш мавсумида ҳатто қабилалар ўртасида урушлар келиб чиққан. Ҳозир эса кешью дарахтини кесган одамга катта миқдорда жарима солиш белгиланган.\nКалорияси 10 г маҳсулотда 572 ккал энергия мавжуд. 100 г кешью таркибида ёғлар – 42,5 г, углеводлар – 30,5 г, оқсллар 17,5 граммни ташкил қилади.\nКешьюдаги Омега-3, Омега 6 ва Омега 9 ёғ кислоталари асаб тизими ишини қўллаб-қувватлайди.\nЁнғоқнинг бу тури иммун тизимини мустаҳкамлаб, қондаги холестерин миқдорини нормаллаштиради, юрак-қон томир фаолиятини яхшилайди. Таркибиги А, В2, В1 каби витаминлар, цинк, фосфор, кальций, темир моддалари уни антибактериал ва антисептик хусусиятлар билан таъминлайди.\nКешью В гуруҳидаги витаминлар, калий, магний, рух, мис, темир ва бошқа фойдали минераллар конидир. Унда кундалик калий меъёрининг 73 фоизи мавжуд. Бу модда мушаклар ҳолатига жавоб беради. Яъни одам организмида магний етарли бўлса мушак ва томирларда муаммо бўлмайди, агар камайиб кетса оёқ ва бармоқлар, томирлар тортишиши пайдо бўлиши мумкин.\nДемак кунига 10 дона кешью ўртача меъёр ҳисобланади.\nАтеросклерознинг олдини олади\nКешью – томирлар деворидаги холестерин бўртиқчаларининг душмани, у томир ўтказувчанлигини назорат қилиб туради. Шу тариқа бу ёнғоқ организмда атеросклероз, тарқоқ склероз ривожланишининг ва қон яратишдаги бузилишлардан ҳимоя қилади. Ушбу маҳсулотнинг сариқ мағизли тури танадаги канцероген моддаларни ҳайдаб, онкологик ўсмалардан асрайди.\nКешью тиббиётда ҳам кенг қўлланилади. Уни турли касалликларда тавсия қилинадиган парҳез овқатланиш таркибига киритиш мумкин. Бу маҳсулот диабетга қарши хусусиятга эга. Уни истеъмол қилиш қонда қанд миқдорини камайтириб, диабет асоратларидан сақланишга ёрдам беради. Шу билан бирга нафас аъзолари саломатлигини тиклашда қўл келади. Аёлларда эса климакс муаммоларига қарши курашувчанликни ошириши аниқланган. Таркибидаги мис моддаси тери ҳолатини яхшилайди, жумладан тери танаглиги учун жавоб берувчи коллаген ишлаб чиқарилишини маромига келтиради. Шу ўринда сочлар ҳолатини ҳам яхшилайди. Ундан кунига 5-6 та истеъмол қилинса тирноқлар чиройли, бенуқсон ўсади.\nАйрим одамлар организми ўзига хос тузилган. Маҳсулот қанчалик ширин, шифобахш бўлмасин айрим одамлар уни ҳазм қила олмайди. Бу оарганизмнинг ўзига хослиги дейилади.\nКешьюдан салатларга, шўрваларга ва қайлаларга солинадиган ажойиб ўсимлик ёғи олинади. У таомларга бетакрор таъм ва ўзига хос ҳид беради.\nОсиё ва Ҳинд таомларига унинг бутун мағзи майдаламасдан алоҳида масаллиқ сифатида қўшилади. Уни бошқа ёнғоқлар ва майиз билан аралаштириб егулик сифатида узоқ йўлга сафарга чиққанда олиб чиқиш мумкин. Ўқувчилари, талабаларда мия қобилиятини кучайтиради.\nКешью солинган саломатлик малҳами\nУшбу пишириқ газ печисиз тайёрланади. Бу ширин ва тўйимли ёнғоқ ва мевали пирожний спортчиларга, парҳез тутаётган кишиларга тавсия этилади.\nТуршак – 100 грамм\nХурмо – 100 грамм\nКунжут уруғи – 100 грамм\nСариқ майиз – 70 грамм\nКешью товада бироз қизартириб олинади ва блендерда ун ҳолига келтирилади. Майиз, уруғи олинган хурмо ва туршакни иссиқ сувда 20 дақиқа ивитиб сўнг блендерга солиб, кешью кукунини қўшиб бир хил таркибли масса ҳолига келгунча майдалайсиз. Бу хамирсимон массани қўлда думалоқлаб қиздирилган кунжутда думалатасиз. Шунда кунжут ёпишиб ўзига хос қиёфага келади. Уларни ликопчага териб десерт ўрнида тановул қилиш мумкин.\nШаҳризода Атабаева тайёрлади.\nmanzur.uz / 01.11.2019 305\nmanzur.uz / 09.10.2019 306\nmanzur.uz / 15.09.2019 618\nmanzur.uz / 10.09.2019 269\nmanzur.uz / 09.09.2019 411


Ўзбекистонлик мигрант қирғиз қамоғида\nҚирғизистон жанубида ўзбекистонлик ноқонуний меҳнат мигрантларини қонунийлаштирмоқчи бўлган яна бир ишбилармон қамоққа олинди.\nҚирғизистон Ички ишлар вазирлигининг билдиришича, бу ишбилармон мамлакатга ноқонуний йўллар билан келган ўзбекистонлик муҳожирларни қонунийлаштириш мақсадида милиция раҳбариятига пора таклиф қилган. У милиция ходимига пора бераётган жойида қўлга олинган.\nХабарларга кўра, ўзбекистонлик ноқонуний мигрант ҳам айни пайтда Қирғизистон қонунчилигини бузганликда айбланиб қамоқда сақланмоқда.\nМай ойи бошидан бери Қирғизистонда ўзбекистонлик ноқонуний мигрантларни иш билан таъминлаган, уларнинг бу мамлакатда бўлишини қонунийлаштирмоқчи бўлган уч киши қамоққа олинган.


Фазлиддин Ғоибназаровнинг устози қўл остида тайёрланган Ковалев чемпионга айланди (видео)\n26 ноябрь, 2017, 13:25\nРоссиялик боксчи Сергей Ковалев ўзининг навбатдаги жангини 26 ноябрь куни Нью-Йоркдаги “Madison Square Garden” аренасида ўтказди.\nУкраиналик Вячеслав Шабранскийга қарши кечган баҳсда россиялик боксчи иккинчи раундда рақибини техник нокаутга учратди ва WBO талқини бўйича чемпионлик камарини қўлга киритди. Шабранский бунгача уч марта нокдаунда учради.\nШундай қилиб, Ковалев ҳисобида 31 ғалаба (27 нокаут), 2 мағлубия ва битта дуранг бўлди.\n*Аброр Турсунпўлатов ўнгда\nЭслатиб ўтамиз, 18 сентябрь куни Ковалев собиқ мураббийи Жон Дэвид Жексон билан шартномани бекор қилиб, ўзбекистонлик мураббий Аброр Турсунпўлатов билан ҳамкорликни бошлаган эди. Ушбу мутахассис шунингдек, профессионал рингда муваффақиятли фаолият юритаётган ҳамюртимиз Фазлиддин Ғоибназаровнинг мураббийи ҳисобланади.


06 июл 2022, Тошкент вақти: 21:24\nЁшлар иттифоқи уч йил аввал ташкил топганида мингга яқин ходимига эга эди.\nТашкил топганидан уч йил ўтиб Ўзбекистон Ёшлар иттифоқининг вилоят ва туман бўлимларида "катта қисқартиш" бошлангани маълум бўлди.\nТашкилот Марказий кенгашининг Озодлик қўлга киритган 25 август кунги 66-сонли қарорига кўра, вилоят бўлимларининг 60, туман бўлимларининг қарийб 80 фоиз ходими қисқаришга тушган.\nИттифоқнинг қисқаришга тушган ходимлари Озодликка ҳозирги кунда "эшикма эшик юриб" иш қидираётганликларини айтишди.\nЎзбекистон Ёшлар иттифоқининг Озодлик суҳбатлашган масъулларидан бири қисқартишлар июль ойида Ёшлар ишлари агентлиги тузилгани билан боғлиқлигини айтди.\nМасъулга кўра, қисқартишга тушган ходимлар шу агентликка ишга киришлари мумкин, лекин бунинг учун улар бошқатдан танловдан ўтишлари керак бўлади.\nЁшлар иттифоқининг Жиззах вилоят, Зарбдор туман бўлимида ҳам 5 ходимлан тўрт нафари қисқартишга тушган.\nУлардан бири, 26 ёшли Наргиза (исми унинг хоҳишига кўра ўзгартирилди).\n- Шу ой бошида "ишга чиқмайсизлар, қисқаришга тушдингизлар. Раис қолади, қолганларга жавоб" дейишди. Огоҳлантириш хати ҳам беришмади. Ҳозир кўчада ишсиз қолдик. Эшикма-эшик юриб иш қидиряпмиз. Янги тузилган Ёшлар агентлигига бизни олишмас экан, янги одамлар керак бизга дейишяпти. Иттифоқ Марказий кенгаши ҳам бизга ёрдам қилолмаяпти, - деди Наргиза.\nХоразмлик Шохруҳ ҳам Ёшлар иттифоқида уч йил ишлаб қисқаришга тушганлардан бири. У бундай деди:\n- Бизда кўтарилишга имконият бор деб айтишганди. Уч йил аввал ташкилот тузилганида яхши имтиёзлар ваъда қилинганди. Шунга ишониб, ишга киргандим. Қаҳрамон ака пайтида (Қаҳрамон Қуронбоев, ЁИнинг аввалги раиси) имокниятлар кенг эди. Мактаб, коллежлардаги ёшлар етакчиларини биз бошқариб турардик. Ёрдам қилардик. Сўнгги ойларда ташкилот чўкиб қолди. Кўтарилиш ўрнига жарга қуладик. Каримов "Камолот"и 25 йил турди, буниси 3 йил ҳам туролмади.\nЁшлар иттифоқи Марказий кенгашининг Озодлик суҳбатлашган расмийларидан бири тизимда штатлар қисқариши сабаб айрим ходимлар билан хайрлашишга тўғри келишини айтди:\n- Июль ойида Ёшлар ишлари агентлиги тузилгани сабаб тизимли ўзгаришлар бўляпти бизда. Баъзи ваколатлар шу агентликка ўтиб, бизда қисқариш бўляпти. Ҳар бир туманда битта одам қолади, у ҳам раис. Вилоят бўлимларида 20 одам ишлаган бўлса 7 таси қолади. Бу фаолиятимизни оптималлаштириш учун қилиняпти, - деди Ёшлар иттифоқи Марказий кенгашининг исми очиқланишини истамаган масъули.\nЁшлар иттифоқи Марказий кенгашининг 25 август кунги 66-сонли қарорига мувофиқ, вилоят ва туман бўлимларида ходимларнинг қарийб 80 фоизи қисқаришга тушган.\n"Ёшлар иттифоқи"ҳудудий бўлимида ўнлаб одам қисқартишга тушган.\nЎзбекистон Ёшлар иттифоқи 2017 йил июль ойида президент Шавкат Мирзиёев ташаббуси билан ташкил этилганди.\nБир йил ўтиб, 2018 йилда бўлган Ёшлар қурултойида Мирзиёев Ёшлар иттифоқи фаолиятини танқид қилди.\n"Камолот" ёшлар ҳаракати негизида Ўзбекистон Ёшлар иттифоқини туздик, ёшлар билан ишлашда янги тизим ва ёндашувларни жорий этяпмиз. 30 июнда мамлакатимизда биринчи марта "Ёшлар куни"ни кенг нишонлаб, янги ижобий анъанани йўлга қўйдик. Аммо ёшлар билан ишлашда ҳамон камчиликлар мавжуд Жумладан, катта мақсадлар билан тузилган Ёшлар Иттифоқи ёшлар билан манзилли ва тизимли ишлашга, уларнинг муаммоларини ҳал этишда етарлича эътибор бермаяпти. Ташкилот ўтказаётган айрим тадбирлар дабдабабозлик, ўзини "кўз-кўз" қилишга ўхшаб қоляпти", — деган эди Мирзиёев.\nШу йилнинг 30 июнида президент Мирзиёев Ёшлар иттифоқи негизида Ёшлар ишлари агентлигини тузиш ҳақидаги фармонни имзолади.\nЯнги ташкилот марказий идораси учун 75 штат бирлиги, вилоят ва туманлардаги бўлимларида эса 766та штат бирлиги бўлиши фармонда айтилган.\nАйни пайтда Ўзбекистон Ёшлар иттифоқининг Марказий кенгашида 100 дан ортиқ ходимдан қанчаси ишидан айрилиши, қанчаси қолиши маълум эмас.\n- Вилоят ва туманларда ишсизлик муаммосини ҳал этиши керак бўлган Ёшлар иттифоқи қисқартишлар эвазига ишсизлар сафини тўлдирмоқда, - деди ЁИнинг Жиззах вилоят, Зарбдор туманидаги бўлимида уч йил ишлаб, лавозимидан айрилган Наргиза.\nЁшлар иттифоқида, уч йил аввал ташкил топган пайтда, мингга яқин ходим ишлар эди.\nТашкилот Ёшлар ишлари агентлигига айлантирилгач, нима учун кадрлар бу қадар кенг кўламда қисқартирилмоқда? Ишдан бўшатиладиганларни бошқа иш билан таъминлаш масаласи билан янги ташкилот шуғулланадими?\nОзодлик бу саволларни 9 сентябрь куни Ёшлар иттифоқи ва уни негизида тузилаётган Ёшлар ишлари агентлиги раҳбари Алишер Саъдуллаевга унинг ёрдамчиси орқали йўллади.\nЛекин 10 сентябрь, куннинг биринчи ярмига қадар Саъдуллаевдан ҳам, унинг ёрдамчисидан ҳам дарак бўлмади.\nЁшлар иттифоқи Ўзбекистон ҳали СССР таркибида бўлган 1991 йили аввалги Комсомол ташкилоти ўрнида ташкил топган ва 1996 йилгача амал қилган. 1996 йил апрелида эса, Ўзбекистоннинг ўша пайтдаги президенти Ислом Каримов фармони билан "Камолот" жамғармаси тузилган.\n"Камолот" жамғармаси 2001 йилда Ёшлар ижтимоий ҳаракатига айлантирилганди.


09:52 / 02.03.2017\nЎзбекистонда яна бир саноат зонаси - «Мўйноқ» кичик саноат зонаси барпо этилади. Президент бу саноат зонасида тадбиркорларга алоҳида, республикада ўхшаши бўлмаган, имтиёз ва преференциялар тақдим этган.\n28 февраль куни президент «Қорақалпоғистон Республикаси Мўйноқ туманини 2017-2018 йилларда иқтисодий ривожлантириш ва бандликни таъминлашга доир қўшимча чора-тадбирлар тўғрисида»ги қарорини қабул қилди.\nҚарорга кўра, Мўйноқ туманидаги собиқ «Мўйноқ балиқ консерва комбинати» ҳудудида 16 гектар ва собиқ 5-қурилиш бошқармаси ҳудудида 4,5 гектар, жами 20,5 гектар майдонда электротехника, қурилиш материаллари, суғориш ускуналари, сув насослари, сув ҳисоблагичлари, сув қувурлари, тайёр трикотаж, тикувчилик ва бошқа замонавий маҳсулотларни ишлаб чиқаришни ташкил этиш бўйича «Мўйноқ» кичик саноат зонаси барпо этилади.\nПрезидент «Мўйноқ» кичик саноат зонасида тадбиркорлик субъектларига солиқлар бўйича улкан имтиёзлар тақдим этишга кўрсатма берган.\nЖумладан, саноат зонаси ҳудудида янги ташкил этиладиган ва унинг майдонида саноат соҳасида фаолият юритадиган тадбиркорлик субъектлари 10 йил муддатга (2017 йилнинг 1 апрелидан 2027 йилнинг 1 январига қадар) барча турдаги солиқлардан озод этилади:\n«Мўйноқ» кичик саноат зонасида қайта яратилган ва тадбиркорлик фаолиятини олиб бораётган саноат соҳасидаги корхоналар солиқларнинг барча туридан;\nМўйноқ тумани ҳудудида рўйхатдан ўтган ва ўз фаолиятини олиб бораётган якка тадбиркорлар қатъий белгиланган солиқдан;\nТуман ҳудудида рўйхатдан ўтган ва ўз фаолиятини олиб бораётган юридик шахсларнинг таъсисчиларига тўланадиган дивиденд кўринишидаги даромадларга солинадиган солиқлардан озод этилади.\nБундан ташқари, тадбиркорлар Мўйноқ туманида жойлашган ва фойдаланилмаётган бўш давлат объектларини ўн йилгача муддатга янги иш ўринлари яратиш шарти билан ижара ҳақининг «ноль» ставкаси бўйича ижарага олиши мумкин.\nДастурда алоҳида урғу сайёҳлик салоҳиятини яратишга берилган. Шунингдек, ҳужжат Мўйноқ шаҳрини ободонлаштириш бўйича катта кўламдаги ишларни олиб боришни кўзда тутади.\nФото: Мўйноқдаги “Кемалар қабристони”\nНукус ва Мўйноқда "Орол балиқларидан 99 таом" номли фестиваль бўлиб ўтади\nНавоий вилоятида бизнес 2028 йилгача солиқлардан озод қилинди\nМўйноқда 1 млрд 700 млн сўмга қурилган Деҳқон бозори фойдаланишга топширилди


вилоятидаги йўллардан бирининг ёқасида янги туғилган қиз бола чақалоқ топилди. чақалоқ 22 ёшли «Нексия» ҳайдовчиси томонидан топилган. Оқ матога ўралган чақалоқ дарахт остига ташлаб кетилган эди. Қизча дарҳол ...\nТашхиси: ҳомиладорлик II, туғруқ II, 40 ҳафта муддатдаги туғруқ. чақалоқни эмламай туриб, уйига кетган...Аёл 2019 йил 14 октябрь куни соат ... 54 сантиметр. Шу куни 17.10 да шифокорларнинг қаршилигига қарамасдан чақалоқнинг яқинлари «Геповакс» вакцинасини олдирмасдан туриб, уни уйларига ...


Асал чой - янги "тенденциями" ё "катастрофа"?\n31 октябр 2020, Тошкент вақти: 21:35\nЎзбекистонлик Интернет фойдаланувчиларини жумбушга келтирган клип Facebook ва YouTube тармоқларида эълон қилинди.\nШу ой бошида YouTube тармоғида пайдо бўлган ўзбекча мусиқавий клип, ўзбек тилида сўзлашувчи Интернет фойдаланувчилари орасида мунозараларга сабаб бўлди. “Асал чойингдек ичгин мени”, деб бошланувчи қўшиқ ижрочиси кўринишидан йигитга ўхшайди, лекин қўшиқчи аёллардек кийиниб олган. Эркак қўшиқчиларнинг аёл ролини ўйнашлари Россия ёки Ғарб шоу оламида одатий ҳолдир, лекин ўзбек эстрадаси учун мисли кўрилмаган ҳолат бўлгани боис, шахси ҳозирча аниқланмаган қўшиқчи ижросидаги клип баҳсларни келтириб чиқарди. Баъзи хабарларга кўра, клип муаллифлари Ўзбекистон ҳуқуқ-тартибот идораларининг қизиқишини ҳам уйғотган.\n“Асал чойингдек ичгин мени, новвот чойинг деб билгин мени”, дея муқомлар билан куйлайди қўшиқчи.\nКлипнинг яна бир қаҳрамони офисда ўтирган йигит. Унинг ёнига кўҳликкина котиба қиз чой олиб киради. Сюжет линиясидан йгитнинг хаёлида котиба қиз эмас, аёллар кийимидаги йигит ўқтин-ўқтин пайдо бўлишини англаш мумкин.\nFacebook ва YouTube тармоқларида эълон қилинган бу клип Интернетнинг ўзбек тилида сўзлашувчи ва Ўзбекистонга доир қисмида баҳсу мунозараларга сабаб бўлди.\nАсосан Facebook тармоғида қизиган баҳс иштирокчиларининг баъзилари бундай клипнинг пайдо бўлишини ўзбек эстрадасидаги янги тенденциялар, дея талқин қилган бўлса, баҳслашувчиларнинг аксар кўпчилиги уни салбий қабул қилди.\nКимдир, буни “бизга ҳам етиб келишибди-да”, “мана сизга демократия”, қабилида танқид остига олди.\nYouTube тармоғида бу клип “ШОК! Ўзбек шоу бизнесидаги катастрофа ёки Асал Чой” сарлавҳаси билан эълон қилинди.\nРоссия ва Ғарб эстрадасида ёки жануби-шарқий мамлакатларга оид шоу-бизнесда жинсий озчилик, трансвиситит ёки транссексуалларга нисбатан тоқатлироқ муносабат бор.\nМасалан, Элтон Жон, Жорж Майкл, Фредди Меркюри, Борис Моисеев каби қўшиқчилар ўз жинсий қарашлари ва ориентациясини ҳеч қачон яширмаган ва уларнинг бутун дунёда бўлгани каби, Ўзбекистонда ҳам мухлислари кўп. Лекин ўзбек эстрадасининг ўзида бундай ҳодисага тоқат йўқлигини кузатиш мумкин.\nЎзбек шоу оламидаги ҳодисаларни ёритиб борадигн shov-shuv.uz сайтининг муҳаррири Жасур Ҳамроев, Озодлик билан суҳбатда, бундай кайфият ўзбек жамиятининг умуман жинсий озчиликларга бўлган муносабати билан шартланган, дейди:\n- Бизда ҳали-бери бунақа нарсани қабул қилиша олмайди. Ким эшитади уларни? Дунёнинг бошқа мамлакатларида эшитишлари мумкин, лекин бизда унақаларнинг мухлиси кам. Буган тақдирда ҳам, масалан, Элтон Жонни бирор марта бундай расво бўлиб чиққанини кўрганмисиз?\nЖасур Ҳамроев, шоу-бизнес оламида кўп нарсага гувоҳ бўлганига қарамай, “Асал чойинг бўлай” клипини анча салбий қабул қилганини қўшимча қилди:\n- Мен бу клипни Facebook тармоғида кўрдим. Қабул қилишим қийин бўлди уни, дейди Жасур Ҳамроев.\nОзодлик илтимосига кўра клип муаллифлари кимлиги ҳақида суриштирган Жасурнинг айтишича, қўшиқ ижрочисини ҳеч ким танимайди, лекин клипда иштирок этган бошқа актёрлар ўзбекистонлик. Улар бошқа мусиқавий клипларда ҳам бир-икки марта иштирок этишган, дейди суҳбатдошимиз.\nЎзбек шоу-бизнесига яқин Озодлик манбаси мусиқавий клип Ўзбекистонда тайёрланган, дейди. Унинг айтишича, аёл ролида чиққан қўшиқчи ҳам ўзбекистонлик. Ўзбек эстрадаси мунаққидига кўра, қўшиқчи вилоятларнинг биридан Тошкентга келган, лекин шу пайтгача эстрадада ўз ўрнини тополмаган ва шу боис ҳам ҳеч ким уни танимайди.\nБу суҳбатдошимизнинг яна айтишича, “Асал чойинг бўлай” клипи бу йўналишдаги ўзбек тилида ижро қилинган илк қўшиқ эмас.\n“Бу иккинчиси, бундан аввал Азлар исмли бир қўшиқчи ҳам ўзбек тилида шунга ўхшаш бир-иккита қўшиқ айтган. Лекин у ўзбек бўлгани билан Хитойда яшаб ижод қилади, шунинг учун унинг атрофида бунчалик шов-шув бўлмаган”, дейди мунаққид.\nЎзбекистонлик эстрада мунақиддининг айтишича, "Азлар Хитойда яшаб ижод қилгани боис унинг атрофида бунчалик шов-шув бўлмаган".\nШоу-бизнес оламидаги воқеалардан яхши хабардор суҳбатдошимизнинг айтишича, ҳозирда ҳуқуқ-тартибот идоралари “Асал чойинг бўлай” клипи ва унинг ижодкорлари ҳақида суриштиришмоқда.


Ливия расмийлари: 'НАТО ҳужумида етти киши нобуд бўлди' - BBC News O'zbek\nЛивия расмийлари: 'НАТО ҳужумида етти киши нобуд бўлди'\nImage caption Ливия расмийларига кўра, НАТО ҳужумлари туфайли аҳоли уйлари вайрон бўлган\nЛивия расмийлари пойтахт Триполида НАТО ҳаво ҳужумлари туфайли икки ёш гўдак дохил 7 инсон нобуд бўлганини айтишган.\nРасмийларнинг даъво қилишларича, ҳаво ҳужуми туфайли Сўғ ал-Жума мавзесидаги 3 қаватли турар-жой биносига қаттиқ зиён етган.\nКейинроқ мухбирларга Триполи шифохонасида 5 инсоннинг жасадлари кўрсатилган.\nНАТО ҳодиса юзасидан текширув ўтказмоқда. Ғарб кучлари аввалги ҳужумларда тинч аҳоли истиқомад қиладиган ҳудудларга янглиш равишда зиён етказилганини тан олгандилар.\n"НАТО ўтган тун Триполида фаолиятда эди", деб айтган НАТО расмийси Би-би-сига гапираркан.\n"Мазкур ҳудудлар Қаддофий тузуми тарафидан аҳоли яшайдиган ҳудудлар дея даъво қилиниши мумкин, аммо ўтмишда бошқарув ва назорат маркази сифатида фойдаланилган", дейди у.\n"Биз ушбу кампания жараёнида аниқ нишонга урадиган ҳарбий қуроллардан фойдаланиш билан тинч аҳолининг орасида қурбонлар берилишини олдини олиш йўлида қаттиқ ишладик. Илтимос, ўтган бир неча ойги рекордимизга назар ташланг", дея қўшимча қилади НАТО расмийси. Нобуд бўлганлар барчаси бир оила аъзоларими?\nТриполидаги Би-би-си мухбири Жереми Бовенга кўра, агар фожеа НАТО ҳужумлари туфайли содир бўлган бўлса, бу иттифоқнинг Ливияга қаратилган ҳарбий амалиётлари борасида янада кўпроқ саволларни ўртага чиқаради.\nЛивия ҳукумати расмийлари мухбиримизни ҳодиса жойига, кейинроқ Триполи шифохонасига олиб боришган. Улар шифохонада бир аёл, эркак ва бир гўдакнинг жасадларини кўрсатишган. Расмийлар уларни НАТО ҳаво ҳужумлари туфайли нобуд бўлган бир оила аъзолари эканини айтишган.\nШу билан бирга Би-би-си мухбири яна бир киши ва ёш боланинг жасадларини ҳам кўрган.\nЖасадлардан бири Сўғ ал-Жума мавзесидаги шикаст етган уй вайроналари тагидан тортиб олинган, бошқаси тез ёрдам машинасига ортилаётган бўлган.\nЛивия расмийлари якшанба кунги ҳужум ярим тундан оққанда шаҳарнинг қашшоқроқ маҳаллаларидан бири амалга оширилганини айтишган.\nТез ёрдам хизмати ходимлари билан бирга қатор одамлар вайроналар ортидан яна бошқа жасадларни излашаётгани айтилади.\nМаҳаллий одамларга кўра, ҳодисада бутунбошли бир оила нобуд бўлган. Бироқ, мухбиримиз бу даъволарни зудлик билан мустақил манбалардан тасдиқлата олмаган.\nЕтказилган зиён кўламидан атрофда ҳаво ҳужумларидан кейинги манзарани кўриш мумкин бўлган. Мухбиримиз кўчаларда портлаш туфайли бетон парчалари сочилиб ётгани, бу ҳукуматнинг кўзбўямачилигига ўхшамаслигини айтади.\nМазкур ҳудуд ҳарбий ҳаво кучларига тегишли биноларга жуда яқин жойлашган ва у НАТО тарафидан тез-тез ҳужумга олиб келинганди.\n"НАТО Ливия халқининг юрагига нафрат уруғларини сепмоқда. Улар ўз келажакларини хорижий кучлар ҳал қилишига йўл қўйишмайди", дейди Ливия ҳукумати воизи Муса Иброҳим.\nТашқи ишлар вазири Холид Каимнинг мухбирларга айтишича, ҳодиса "аҳоли уйлари айтайин нишонга олинаётганини" намойиш этади.\nБир кун олдин мамлакат Бош вазири НАТОни ўз ҳарбий амалиётлари давомида айнан фуқароларни нишонга олаётганликда айблаганди.\nЛивия исёнкорлари мамлакат шарқининг учдан бир қисми ва ғарбдаги маълум ҳудудлар, жумладан, Мисратани назорат қилишмоқда.\nАммо, Триполи ҳукумат қўлида қолмоқда.\nНАТО амалиётлар бошланганидан бери 10 мингдан ортиқ ҳужумларни амалга оширган.


Qon quyuq bo`lsa - DAVOLASH\nQon quyuq bo`lsa\nАвтор Davo На чтение 2 мин Просмотров 10 Опубликовано 06.06.2017\nҚонингиз қуюқ бўлса\nОдатда қоннинг рисоладагидай ивиши учун инсон организмидаги суюқлик микдори етарли даражада бўлиши керак. Бир кунда инсон ўз оғирлигига кўра 2-3 литр микдорда турли кўринишдаги суюқликни истеъмол қилиши зарур.\nМисол учун оғирлиги 60 кггача бўлганлар 2 литр, 60-80 кг бўлганлар 2.5 литр ва 90 кгдан юқори бўлганлар 3 литр миқдорда суюқлик истеъмол қилишлари керак. Суюқликни одатда овқатдан бир соат олдин ичган маъқул.\nУлар қайнатилган ва тиндирилган оддий доғ сув, гиёҳлар ёки наъматак дамламаси, кўк чой, қуруқ мевали шакарсиз компотлар бўлиши мумкин. Фақат компотлардан қолган мева қолдиқларини тушлик ва тушдан сўнг ейиш мақсадга мувофиқдир.\nТунда эса овқатланмасдан балки уйқуга ётишдан 2 соат аввал 1 стакан қатиқ ҳамда юқорида баён қилинган «Томир элексири»дан ичиш маслаҳат берилади.\nАгар уни тайёрлаб улгурмаган бўлсангиз вақтинчалик аспирин дорисйнинг 1/4 қисмини бир кунда 2 маҳал овқатдан сўнг ичиб турасиз ёки Трамбо АСС. бир кунда бир тишлам лимон ҳам ейишингиз мумкин.\nКўпгина кишилар жисмида холестерин моддаси кўпайиб, атеросклероз дардига дучор бўлгач, турли дори-дармонга ружу қўядилар. Бундай пайтда дори-дармонлар кам наф беради.\nШунинг учун, дарднинг олдини олган маъқулроқдир. Демак, жисмингизда холестерин моддалар кўпайганлигини сезсангиз дори-дармондан эмас, оддий шифобахш гиёҳу неъматлардан фойдаланиш айни мудл,ао бўлса керак.


Туркия пойтахтига 23 йилдан бери илк марта янги мэр тайинланди\nYou are here: Home Янгиликлар Сиёсий Трамп Путин билан учрашмоқчи\nАдолат ва тараққиёт партияси вакили Мустафо Тун Туркия пойтахтининг янги мэри бўлди. Бу ҳақда Anadolu агентлиги хабар тарқатди. Манба маълумотига кўра, Анқара шаҳар кенгашида у 104 овоз олган (максимум 136 овоздан). Қайд этилишича, мухолифатдаги Халқ-республика партияси ўз номзодини тақдим этмаганди.\nЯнги лавозимда Туна Мелиҳ Гекчекни алмаштиради, у ҳам Адолат ва тараққиёт партияси вакили эди. У Туркия пойтахтига 1994 йилдан буён раҳбарлик қилиб келганди. Гекчек шу йилнинг 28 октябрида мамлакат президенти Ражаб Тоййиб Эрдўғаннинг илтимосига кўра истеъфога чиққанди. Фото: Ражаб Эрдўған ва Мелиҳ Гекчек / Depo Photos\nHurriyet нашрининг қайд этишича, Туркия шаҳарларида мэрларнинг истеъфоси Эрдўған томонидан бошланган «қон алмаштириш» жараёни билан боғлиқ. Ўтган ойда Баликесир, Бурса, Дузже, Нигде ва Истанбулда шаҳар бошлиқлари ўзгарганди. Газета маълумотига кўра, айни вақтда 1397 нафар ҳудуд бошлиқларидан (вилоятлар, шаҳарлар ва муниципалитетлар) 800дан ортиғи Адолат ва тараққиёт партияси вакиллари ҳисобланишади.


Соғлиқни сақлаш вазирлиги Ўзбекистонда коронавирус тарқалганини яна бир бор рад этди » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Жамият » Соғлиқни сақлаш вазирлиги Ўзбекистонда коронавирус тарқалганини яна бир бор рад этди\nСоғлиқни сақлаш вазирлиги Ўзбекистонда коронавирус тарқалганини яна бир бор рад этди\nЖамият 01-02-2020, 18:18 0\nСоғлиқни сақлаш вазирлиги ҳузуридаги Санитария-эпидемиологик осойишталиги агентлигида мамлакатимиз ҳудудига коронавирус инфекциясини кириб келиши ва тарқалишини олдини олиш билан боғлиқ ишларни мувофиқлаштириш мақсадида туну кун фаолият кўрсатувчи махсус штаб фаолият кўрсатмоқда.\nБундан ташқари, мазкур Агентликда ташкил этилган “Ишонч телефонлари” орқали Хитойдан келаётган фуқаролар, таҳсил олаётган талабалар, уларнинг ота-оналари, тадбиркор ва бошқа соҳа ходимларига тегишли тушунтириш ва керакли тавсиялар ҳам бериб борилмоқда.\nШу кунларда ҳаво, автомобиль ва темир йўл транспорти объектларида санитария-эпидемиология ва миграция назорати ҳар қачонгидан ҳам кучайтирилмоқда.\nТезкор маълумотларга қараганда, биргина шу йилнинг 31 январь куни Тошкент халқаро аэропорти орқали хориждан учиб келган жами 4194 нафар, темир йуллари орқали эса 953 нафар фуқаро санитария-карантин пунктларида термометриядан ўтказилган. Натижада агентликнинг вирусология лабораториясига коронавирусга текшириш учун 21 нафар фуқародан намуналар олинган. Ўтказилган тиббий текширувлар натижасида намуналар орасида коронавирус касаллигининг вируси топилмаган, дейилади ССВ матбуот хизмати хабарида.\n"Шу ўринда, турли ижтимоий тармоқларда мамлакатимизда коронавирус қайд этилганлиги билан боғлиқ хабарлар ҳақиқатга мутлақо зид эканлигини яна бир бор таъкидлаб ўтамиз. Бугунги кунга қадар юртимиз фуқаролари орасида коронавирус инфекцияси қайд этилмаган".\nЭслатиб ўтамиз, аввал ҳам Жиззах ва Бухорода коронавирус тарқалгани ҳақида миш-мишлар вазирлик томонидан рад этилганди.


31 июль куни Қурбон хайити байрами нишонланади. - Nurzamon.uz\n31 июль куни Қурбон хайити байрами нишонланади.\nЎзбекистонда Қурбон ҳайити 31 июль куни карантин қоидаларига амал қилган ҳолда нишонланади. Бу ҳақда Ўзбекистон Президентининг қарори қабул қилинди.\nҚарорга кўра, Ўзбекистон мусулмонлари идорасининг 2020 йилда Қурбон ҳайитининг биринчи куни 31 июль, жума кунига тўғри келиши ҳақида қабул қилган қарори инобатга олиниб, мамлакатда 2020 йил 31 июль Қурбон ҳайити байрами сифатида кенг нишонланади.\nҚорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари Маҳалла ва оилани қўллаб-қувватлаш вазирлиги, Вазирлар Маҳкамаси ҳузуридаги Дин ишлари бўйича қўмита ҳамда жамоат ташкилотлари томонидан Қурбон ҳайитининг карантин талабларига риоя қилган ҳолда ўтказилиши учун тегишли чора-тадбирлар амалга оширилади.\nАввалроқ Ўзбекистон мусулмонлари идораси Мисрдаги «Дорул Ифто» фатво ҳайъатига таяниб, Қурбон ҳайитининг биринчи куни 31 июлга тўғри келишини маълум қилганди.\nЭслатиб ўтамиз, 2020 йилда Рамазон ҳайитининг биринчи куни 24 май куни нишонланди. Ўзбекистон мусулмонлари идораси Ҳайит намозини уйда ўқишни тавсия қилганди. Соғлиқни сақлаш вазирлиги эса Ҳайитни уйда, оила даврасида нишонлашга чақирганди.


“ПСЖ” клуби дунёдаги энг кўп маош тўлайдиган жамоа сифатида эътироф этилди\n19:09 / 21.05.2015\nESPN телеканалининг маълумотларига кўра, Франциянинг “Пари Сен-Жермен” футбол клубида дунёнинг бошқа барча спорт клубларига қараганда энг катта ўртача иш ҳақи тўланар экан. Ўтган йили “ПСЖ” бу рейтингга кира олмаганди. Жорий мавсумда эса жамоа Мадриднинг “Реал” клуби ва “Нью-Йорк Янкиз” бейсбол клуби каби гигантлардан ўтиб кетди.\nТаъкидлаш жоизки, рейтингнинг биринчи ўнталигига 8та футбол клуби киритилган. Қолган ўринлар иккита бейсбол клуби – “Лос-Анжелес Дожерс” ва “Нью-Йорк Янкиз”га теккан.\nРейтнингнинг юқори ўнталиги қуйидагича кўриниш олган. Ойликлар британ фунт-стерлингида кўрсатилган.\n5. Лос-Анжелес Дожерс (США), бейсбол – 89 999\nЭсталиб ўтамиз, аввалроқ нуфузли France Football нашри 2014 йил учун дунёнинг энг катта иш ҳақи оладиган 20 нафар футбол мураббийи рейтингини тузган эди. Бу рейтингга “Челси” бош мураббийи Жозе Моуринью бошчилик қилган.


Норма маслахатчи / 2021 йил / № 43 / Паспорт масалалари\nИлгари фуқаро биометрик паспортини йўқотганда маъмурий жавобгарликка тортилган ва катта миқдорда жарима солинган.\nМазкур тартиб ID-карта йўқотилган ҳолатлар учун ҳам сақлаб қолинганми ёки бирор-бир ўзгаришлар киритилганми?\n– Фуқаро ID-картани йўқотиб қўйган тақдирда, маъмурий жавобгарликка тортилмасдан, янги ID-карта кўпайтирилган миқдордаги давлат божи тўлови асосида расмийлаштириб берилади (Низомнинг 28-б., 22.09.2020 йилдаги ПФ-6065-сон Фармонга 1-илова).\nI гуруҳ ногирониман. Уйдан чиқолмайман.\nID-картани масофадан туриб олиш мумкинми?\n– Ўзгалар ёрдамига муҳтож қариялар, соғлигининг ҳолатига кўра мустақил ҳаракатланиш имконияти чекланган ва ногиронлиги бўлган шахслар ID-карта олиш учун маълумотларни йиғиш пунктига шахсан ўзлари ёки қонуний вакиллари орқали (оғзаки, ёзма ёхуд электрон шаклда) мурожаат этганда, ID-карта маълумотларни йиғиш пунктининг масъул ходими томонидан ўн беш кун муддатда ушбу шахсларни яшаш манзилига борган ҳолда расмийлаштирилади ва берилади. Бунда кўрсатилган хизмат учун қўшимча тўлов ундирилмайди (Низомнинг 13-б.).\nБир вақтнинг ўзида ҳам биометрик паспортдан, ҳам ID-картадан фойдаланиш мумкинми?\n– Фуқарога янги ID-карта бериш чоғида илгари берилган Ўзбекистон Республикаси фуқаросининг биометрик паспорти йўқ қилиш учун маълумотларни йиғиш пункти томонидан олиб қолинади (Низомнинг 26-б.).\nЯқинда Ўзбекистон Қуролли Кучлари сафидан хизматдан қайтдим. Биометрик паспортим йўқ. ID-карта олмоқчиман.\nБунинг учун қаерга мурожаат қилишим керак?\n– Ҳақиқий ҳарбий хизматни ўтаб, ЎзР Қуролли Кучлари резервига бўшатилган ва Ўзбекистон Республикаси фуқаросининг биометрик паспорти ёки ID-картаси бўлмаган ҳарбий хизматчиларга ID-карта контракт асосида хизмат қилган ҳарбий хизматчининг шахсини тасдиқловчи гувоҳнома ёки ЎзР Қуролли Кучлари офицерининг шахсини тасдиқловчи гувоҳнома асосида маълумотларни йиғиш пункти томонидан берилади (Низомнинг 14-б.).\nЎзбекистон Республикаси фуқароси биометрик паспортимда идентификация рақами нотўғри кўрсатилган.\nID-карта олишимда ҳеч қандай муаммо бўлмайдими?\n– Аризачига аввал жисмоний шахснинг шахсий идентификация рақами (ЖШШИР) бириктирилмаган ёки жисмоний шахснинг аввалги шахсий идентификация рақами хатолик билан бириктирилган бўлса, талабнома ID-картага ЖШШИРни бириктириш учун маълумотларни йиғиш пункти томонидан ВМ ҳузуридаги Давлат персоналлаштириш марказига юборилади.\nДавлат персоналлаштириш маркази талабномадаги ЖШШИР мавжудлиги ва тўғрилигини текширади, мавжуд бўлмаган ҳолларда эса талабномани реал вақт режимида шакллантиради ва шакллантирилган талабномани маълумотларни йиғиш пунктига юборади (Низомнинг 16-б.).\nМиграция бўлимида 16 ёшга тўлган ўғлимга ID-карта бериш чоғида уни бирор-бир аҳолига хизмат кўрсатиш ижтимоий тизимига киритишадими?\n– 16 ёшга тўлган фуқароларга ID-карта бериш чоғида, улар бир вақтнинг ўзида солиқ тўловчи сифатида солиқ органларида, шунингдек жамғариб бориладиган пенсия тизимида ҳисобга қўйилади (Низомнинг 20-1-б.).\nБошқа мамлакатлар ҳудудида ID-картадан фойдаланиш мумкинми?\n– ID-карта эгасининг шахсини ва Ўзбекистон Республикасининг фуқаролигини тасдиқловчи ҳужжат ҳисобланиб, ЎзР ҳудудида фойдаланилади (Низомнинг 21-б.).\nЎғлим 1 йил муддатга ҳукм қилинган. Тергов жараёнида ундан ID-картаси олиб қўйилган.\nУ озодликка чиққанида картаси қайтариб бериладими? Ёки қайтадан ички ишлар органларига мурожаат қилиш керакми?\n– Ҳибсга олинган ёки озодликдан маҳрум қилишга ҳукм этилган шахснинг ID-картаси суриштирув, тергов органлари ёки суд томонидан олиб қўйилади. Агар шахс суднинг ҳукми билан озодликдан маҳрум этилса, унинг ID-картаси ИИВ Жазони ижро этиш бош бошқармасига юборилади.\nШахс жазони ижро этиш муассасасидан озод этилганида ёки жазо муддатини ўтаб бўлгач, унга ID-картаси суриштирув, тергов органлари, суд ёхуд жазони ижро этиш муассасасининг маъмурияти томонидан қайтарилади. ID-карта суриштирув, тергов органлари ёки суд томонидан ашёвий далил сифатида олиб қўйилган тақдирда, янги ID-карта ваколатли органнинг олиб қўйиш ҳақидаги тегишли қарори тақдим этилгач, маълумотларни йиғиш пункти томонидан расмийлаштирилади (Низомнинг 25-б.).


Саида Раметова ўлими билан боғлиқ хабарлар ҳақида: «Ёмонга ўлим йўқ, ҳали тирикман» (видео) - Daryo\n20:23, 25.09.2020 137126\nСаида Раметованинг вафоти билан боғлиқ ёлғон хабарлар тарқалди. Ушбу хабарларга ойдинлик киритиш мақсадида «Дарё» мухбири Феруз Муҳаммад Саида Раметова билан мунтазам алоқада бўлиб турган журналист Шоҳира Ҳамро билан боғланди.\n‘Ўзбекистонда хизмат кўрсатган артист Саида Раметова ўлди’ мазмунидаги барча хабарлар ёлғон. Айни дақиқаларда уларнинг ёнидан келдим. Ҳозир иккинчи кимё-терапия бошланган бўлиб, аҳволлари ҳам анча яхши. Ушбу ёлғон маълумотларни тарқатаётганларга Аллоҳ инсоф берсин, илоҳим.\nШоҳира Ҳамро, журналист, телебошловчи\nКейинроқ ижтимоий тармоқларда Саида Раметованинг видеомурожаати пайдо бўлди. Унда актриса саломатлиги учун дуо қилаётган ҳамкасблари ва мухлисларига миннатдорчилик билдириб, соғ-омон эканлигини айтади.\nМаълумот учун, Саида Раметованинг ўғли Азиз Раметов сентябрь ойининг бошида берган интервьюсида онасининг аҳволи яхши эканлиги ва илк муолажалар бошлангани ҳақида гапириб берган эди.\n07:25, 14.09.2020 262656\n15:42, 30.09.2020 116190\n18:45, 09.10.2020 107481\n23:33, 17.05.2021 7873


Ўзбекистонда ўтган бир сутка ичида яна 181 кишида коронавирус аниқланди - Zamin.uz\nЎзбекистонда ўтган бир сутка ичида яна 181 кишида коронавирус аниқланди\nЎзбекистонда коронавирусга чалингани расман тан олинганлар сони 83 050 нафарга етди. Соғлиқни сақлаш вазирлиги маълумотларига кўра, 31 март куни мамлакатнинг 10 та ҳудудида жами 181 та касалланиш ҳолати аниқланган.\n18 нафари Тошкент вилоятида,\n127 нафари Тошкент шаҳрида коронавирусга чалинган беморлар билан мулоқотда бўлгани сабаб намуна олинган фуқаролар орасида аниқланган.\nШунингдек, 1 нафар коронавирусга чалинган бемор вафот этиб, касалликдан вафот этганлар сони 630 нафарга етди.\nССВнинг қўшимча қилишича, ўтган бир сутка давомида Бухорода 5 киши, Наманганда 3 киши, Хоразмда 5 киши, Тошкент вилоятида 15 киши, Тошкент шаҳрида эса 124 киши, республика бўйича жами 152 киши COVID-19 дан тузалган. Соғайиш кўрсаткичи 98 фоизни ташкил этмоқда.\nЭслатиб ўтамиз, 30 март куни Самарқанд ва Тошкент вилоятлари ҳамда Қорақалпоғистонда коронавирусга чалиниш бўйича 2021 йил антирекордлари қайд этилган эди. “Замин” янгиликларини “Одноклассники”да кузатиб боринг\nЯнгиликлар » Ўзбекистон » Ўзбекистонда ўтган бир сутка ичида яна 181 кишида коронавирус аниқланди


Тошкентдаги Инҳа университети дастлабки қалдирғочларини учирма қилди\nТошкентдаги Инҳа университети дастлабки қалдирғочларини учирма...\n15.08.2018 19:19 0 1410\n2018 йилнинг 14 август куни Тошкент шаҳридаги Инҳа университетида Корея Республикаси ва Ўзбекистон ҳукуматининг расмий вакиллари иштирокида дастлабки битирувчи талабаларнинг тантанали маросими бўлиб ўтди.\n2014 йили Ўзбекистоннинг биринчи президенти Ислом Каримов ташаббуси билан ташкил этилган Тошкент шаҳридаги Инҳа университети ҳозирда ахборот технологиялари соҳаси учун мутахассислар тайёрлайдиган етакчи университетлардан бири ҳисобланади.\nТантанали тадбирда қатнашиш учун Корея Республикасидаги Инҳа университетининг Вице-президенти Чеонг ИнКё раҳбарлигидаги делегация ташриф буюрди.\nТошкент шаҳридаги Инҳа университетининг «Компьютер ва дастурий инжиниринг» йўналишини 87 нафар талабалар битирди.\nБарча битирувчиларга Тошкент шаҳридаги Инҳа университети ректори в.б. Музаффар Жалолов ҳамда Корея Республикасидаги Инҳа университетининг вице-президенти Чеонг ИнКё икки университетнинг қўшма дипломини топширишди.\nТошкент шаҳридаги Инҳа университетидаги ўқиш давомида ўзини кўрсатган талабалар махсус сертификатлар билан тақдирланишди.\nБунёд Иброҳимов ва Юлдуз Хўжаева университетдаги ўқиш даврида қўлга киритган энг юқори баллари учун тақдирланишди. Азиз Сияев университетнинг ижтимоий ҳаётидаги фаол иштироки учун мукофотланди. Муҳаммадали Ҳаётовни ахборот технологиялари соҳасидаги турли танловларда ғолиб чиқиб, университетнинг обрўсини оширгани учун тақдирлашди.\nТадбирда сўзга чиққан Корея Республикасидаги Инҳа университети вице-президенти Чеонг ИнКё шундай деди: «Умид қиламанки, битирувчилар Ўзбекистон келажаги учун ўзларининг бор кучларини аямайдилар. Ўзбекистон МДҲдаги бозор иқтисодиёти шароитига ўзига хос тинч йўл билан ўтаётган оз сонли давлатлардан биридир. Сизлар Тошкент шаҳридаги Инҳа университетида ўқиган вақтингизда олган билимларингизни ишга солишингиз ҳамда ўз билимларингизни кенгайтириш йўлида тинмай изланасизлар деган умиддаман».\nТошкент шаҳридаги Инҳа университети ректори в.б. Музаффар Жалолов ҳам битирувчиларни қутлади: «Сизларнинг кўпчилигингизнинг ишга жойлашгани, айримларнинг эса хорижий университетларга ўқишга киргани – муассасамиздаги академик дастурларнинг сифати юқори эканлигидан далолатдир. Мен барча педагогик таркибга, шунингдек, университетнинг барча ходимларига талабаларга, ҳукуматимизга бўлган фидойилиги, талабаларга яратиб берган ажойиб муҳитлари учун миннатдорлик билдираман. Университет маъмурияти олий таълим муассасасининг ишини такомиллаштириш ва таълимнинг янги йўналишларини очиш борасида иш олиб боради».\nИнҳа университети дастлабки қалдирғочлар\nТаълим 18/02, 16:34\nТошкентдаги Инҳа университети узлуксиз таълим тайёрлов курслари филиалини очди


Рауф Инилеев: Ортиқча даражада қувониб кетмаслигимиз керак » Ўзбекистон янгиликлари – Zamin.uz\n, 05 2020, 07:16\n18 окт, 00:25 1 664 Спорт\n- Авваламбор, ғалаба қозониб уч очкони қўлга киритганимизга хурсанд бўлишимиз керак. Айтишим керакки, бу ишончли ғалаба бўлди. Биргина натижа жиҳатидан ҳам эмас, балки ўйин томонлама ҳам устунлик қилиб турдик. Ҳа, бизда яна голли имкониятлар бўлди. Лекин рақибга қараганда Ўзбекистон айниқса, ўйин томонлама анча кучли кўринди. Албатта, биз ҳам ишончли ғалаба қозонганидан хурсандмиз. Муҳими, йигитларимиз сафарда муносиб ўйин кўрсатишди ва натижа ҳам шунга яраша бўлди.\nАлбатта, меҳмондаги дастлабки ўйинга қараганда ҳозирда жамоамизнинг ўзига бўлган ишончи анча ортган. Бу эса албатта кишини хурсанд қилмасдан қолмайди. Аммо ҳозирги жараёнда ҳиссиётларга берилиб, ортиқча даражада қувониб кетмаслигимиз керак. Чунки кейинги босқичда ҳаммаси ҳал бўлади. Ўйлайманки, биз бу босқичдан хотиржамлик билан ўтиб оламиз. Ана шундан сўнг ҳал қилувчи босқичга жиддий қараш керак бўлади. Айни пайтда эса терма жамоамизга янги қон қуйиляпти ва янги авлод десак ҳам бўлаверади.\nЎзингиз ҳам билган бўлсангиз, терма жамоамизни ёши катта ўйинчиларимиз тарк этишяпти. Тимур Кападзе, Азиз Ҳайдаров, Сервер Жепаров, Анзур Исмоилов…Бу ўйинчиларни жамоанинг юраги деб ҳисобласак ҳам бўлаверарди. Энди эса терма жамоамизда янги авлод шаклланиб боряпти. Мен шуни истардимки, бизнинг жамоамиз бемалол Осиёнинг етакчилари билан рақобатлаша олсин. Аслида Россиядаги мундиал учун ўтказилган саралашда қатнашган таркибимиз ҳам ёмон эмасди.\nАммо ўша пайтда биз бироз кеч қолгандик. Бошида ёмон эмасди, ёшлар чиқиб ўйнашаётганди. Аммо охирига келиб негадир ёшлар кам ўйнашди ва ёши катталарга ишонч билдирилди. Шу нарса бизнинг хатоимиз бўлганди. Ёшларни яқинлаштирмадик, устига-устак жисмоний томондан ҳам кучимиз етмади. Мана, энди бизда ҳам авлодлар алмашинуви юз беряпти. Аммо буни бироз эртароқ амалга ошириш керак эди.\nМасалан, шу нарсани олдинги саралаш баҳсларида амалга оширганимизда ҳозирга келиб жамоамиз буткул тайёр ҳолатда бўларди. Ўтган сафарги саралашда иштирок этган таркиб билан солиштирганда Одил Аҳмедов билан Элдор Шомуродов қолган. Бугунги кунда эса Шомуродов, Машарипов каби футболчилар жамоамиз етакчиларига айланишган. Ёшлардан эса Алибоев, Алижоновга ўхшаган иқтидорларимиз ҳам етишиб чиқишмоқда. Албатта, уларни етакчи термаларга қарши қандай ўйнай олишини ҳам кўришимиз керак.\nДарвозабон масаласига келсак, Игнатий Нестеровга ўхшаган, ўзига ишонган посбонимиз бўлса яхши бўларди. Элдор Суюнов термада ўйнашни яқинда бошлади, озгина тажриба етишмаяпти. Дарвозабон ярим жамоа дейилади ва у керак бўлса ҳимоячиларни бошқариб туришни билиши керак. Бизда ҳимоя чизиғи ҳам алмашди. Бунгача Анзур Исмоилов билан Егор Кримец асосий ҳимоячиларимиз сифатида ўйнашаётганди. Энди эса бошқа ҳимоячилар тўп суришяпти. Бу босқичда мудофаа чизиғини синаб кўриш у қадар билинмайди. Чунки биз кучли жамоаларга қарши ўйнамаяпмиз. Шунинг учун ҳозирча ҳимоячиларимиз тўғрисида бир нарса дейиш қийин.\nБиринчи ўйинга келадиган бўлсак, ҳимоя чизиғимизда озгина муаммо кўриниб қолди. Аммо уйимиздаги ва Сингапурдаги баҳсларда ишончли ўйнашди. Бизни хурсанд қилаётгани шуки, футболчиларимиз ўзларига ишонган ҳолда ўйнашяпти. Яна бир қувонтирадигани шундаки, ўйинчиларимиз хорижда яхши жамоаларда тўп суришяпти. Алибоев, Аҳмедов, Шомуродов, Ашурматов кабиларнинг тажрибалари асқотяпти. Янги ўйинчилардан Санжар Қодирқулов ҳам ўзини яхши томондан кўрсатяпти.\n- Тўғри, Купер билан ўйлаган режаларимиз унчалик ўхшамади. Ўйлайманки, у ўзбек футболини охиригача яхши ўргана олмади. Чунки азалдан Ўзбекистон ҳужумкор ўйин намойиш этарди. Шундай экан, ўзбек футболининг кучли томони ҳам айнан ҳужумкор ўйин ҳисобланади. Менимча, Купер шу нарсани тўлиқ тушуниб ета олмади. Бизни яна бир хатоимиз шу бўлдики, у билан шартнома имзоланаётганда ўзбекистонлик бирор-бир мутахассис унга ёрдамчи бўлиши кераклиги ҳақида айтиш керак эди. Куперни эса ёнида маслаҳат қиладиган одами ҳам йўқ эди.\nАйниқса, бирор-бир маҳаллий мураббийлардан ёрдамчисига эга эмасди. Аргентиналик мутахассис келгунича Тимур Кападзе терма жамоани вақтинчалик бошқариб турганди. Бироқ Купер келганидан кейин ўз-ўзидан Кападзе термада йўқ бўлиб қолди. Бу эса бизнинг муаммоимиз эди. Хориждан мураббий келдими, албатта унинг ёнига ўзбек футболини яхши биладиган маҳаллий мутахассис зарур эди. Шунинг учун футболчилар ва мураббий бир-бирини тўлиқ тушунмади. Ҳозирги мураббийлар штаби эса футболимиздаги кучли ва кучсиз томонларини яхши билишади.\nУлар айнан кучли бўлган тарафимизни билган ҳолда шу орқали ўйинни тузадилар. Албатта, Купернинг ёнида маҳаллий мураббий бўлмагани аслида унинг хатоси ҳам эмасди. Шунчаки, ўша пайтдаги раҳбарият унинг ёнига албатта маҳаллий мураббийни бириктириши лозим эди. Ўйлайманки, бу раҳбарларнинг катта хатоси эди. Эътибор берган бўлсангиз, бир қатор терма жамоалар ўзининг маҳаллий мураббийлари билан яхши натижаларга эришишяпти. Кўраётган бўлсангиз, Россия билан Украина муддатидан олдин вазифани бажаришди. Уларда ким ишлаяпти?\nУкраинада Шевченко, Россияда эса Черчесов. Улар маҳаллий мураббийлари билан жаҳон чемпионатига чиқишди Ваҳоланки, уларда ҳам илгари номи чиққан жаҳон даражасидаги мураббийлар ишлашган. Аммо улар ҳеч нима қила олишмаган. Фикримча, Ўзбекистонни ўзбекистонлик мураббий бошқариши керак. Ана шунда кўпроқ фойдаси тегади. Ёки четдан чақирган тақдирда ҳам ҳеч бўлмаганда юқорида айтганимдек, ёрдамчиси ўзимиздан бўлиши керак эди.\n- Ҳаммасини Худо билади. Чунки ҳар сафар бизга озгина етмай қоляпти. Агар олдинги саралашлардаги хатоларимизни такрорламасак, менимча мундиалга чиқса бўлади. Тўғри, легионерларимиз яхши чемпионатларда ўйнашяпти. Лекин яна бир оғриқли жиҳати – бу ўзимизнинг чемпионатимиз билан боғлиқ. Афсуски, бизнинг чемпионатда футболчи ўсмаяпти. Мана, Англия чемпионатини кўринг, ўтган йили жуда қизиқарли кечди. Охиригача чемпионлик учун кураш кечди. Ёки Россия чемпионатини қаранг, бу йил бешта клуб чемпионлик учун қаттиқ курашяпти.\nБизда эса чемпион аллақачон маълум ва у бошқаларга қараганда икки баробар кўп очко йиғиб бўлган. Бошқа чемпионатларда эса бундай ҳолатни кўрмайсиз. Бундай бўлмаслиги керак ва биз чемпионатимиз мавқеини кучайтирмасак бўлмайди. Қачон бизнинг чемпионатимиз кучайса ва яхши легионерлар келса, шунда маҳаллий ўйинчиларимизда ўсиш кузатилади. Бу ҳам катта муаммоларимиздан бири. Шу боис биз ўзимизнинг чемпионатимизга ҳам жиддий қарашимиз керак. Эътибор берган бўлсангиз, саралашдаги ўйнаётган рақибларимизнинг чемпионатлари ҳам унчалик кучли эмас.\nКейинги босқичда эса Япония, Эрон, Австралия, Жанубий Корея каби термалар билан рақобатлашамиз. Уларда эса ички чемпионат анча кучли. Шунинг учун биз ҳам ўз чемпионатимизни кучайтиришимиз шарт. Ҳозирда Россияда клублар учун фонд ташкил этиляпти. Бу фонд эса клубларга ёрдам беради. Бизда ОФК Кубогини ютган жамоа бор. Бу – «Насаф». Ҳозирда эса улар қийин аҳволга тушиб қолишган. Молиявий ҳолати олдингидек эмас. Агар бизда ҳам клубларга ёрдам бериладиган фонд яратилса, рақобат кучаяди ва чемпионат савияси ҳам ортади.\nБизда эса фақат бир-иккита клубга яхши ҳомийлар топишади. Ҳозирча эса бизнинг чемпионатимизда савия паст. Бунинг учун эса вазиятни ҳал қилиш мақсадида кўпроқ ишлашимиз керак. Биз албатта жаҳон чемпионатига чиқишимиз керак. Лекин мундиалга шунчаки чиқиш эмас, балки у ерда муносиб ўйнашимиз лозим. Хуллас, чемпионатимиз ривожланмаса терма жамоамиз ҳам ривожланмайди.\nДэвис кубогида Денис Истомин терма жамоага биринчи очкони келтирди 04 фев, 08:27


Қанча атир сепиш керак?\nСиз жамоат жойларида ўзингиздан хушбўй ҳид таратар экансиз, бу сизда ўзингизга нисбатан бошқаларнинг эътиборини қаратиш хоҳиши борлигини билдиради. Аммо сепган атирингизнинг ҳиди ҳаддан ташқари ўткир бўлмаслиги керак. Чунки бу ҳолат бошқаларнинг ғашига тегиши мумкин, қолаверса, сиз билан суҳбатда ўзини ноқулай ҳис этади.\nТаралаётган ҳид гўё ҳукмронликни даъво қилади, "мен шу ердаман!", деб ўзини ўзи кўз-кўз қилгандай бўлади. Бундай ҳолат ҳамма вақт ҳам ёқимли бўлавермайди.\nАтирни кўп сепиш айрим аёлларнинг ўзига бўлган ишонч ва дадиллигини ҳам кўрсатади. Атирни енгилгина сепиш эса камтарликдан далолат. Баъзи ҳолларда ўткир ҳид ортида сирли ундов ва майл яшириниб ётган бўлади. Бундай ҳолат эмоцинал ҳимояни яратади.\nНозик ҳидли атирлар эса, агар улар тўғри танланган бўлса, баданингизнинг бўйи ва тафтини тўлдириб туради, бошқаларни мафтун этади, сиз ҳақингизда илиқ таассуротлар уйғотади.\nБаъзи атирлар аёлларда турлича ҳид таратади. Айниқса, атир камроқ сепилганда бу яққолроқ сезилади. Ўткир ҳидли атирлар терингиз қанақа бўлишидан қатъи назар, ҳамма вақт бир хил ҳид таратади.\nАгар атирни кўп сепган бўлсангиз, сизга хушомад қилиб мақташлари мумкин, камтарона сепган бўлсангиз эса сизни мафтункор, гўзал ва оқила аёл деб таърифлашлари аниқ.\nАтирни кўп, оз сепиш ҳақида гапиряпмиз, бироқ уни қай тарзда, қанча сепган маъқул? Бу кўп жиҳатдан сиз бормоқчи бўлган жой ва муҳитга боғлиқ. Борадиган жойингиз катта хона, зал, тўйхона бўлса, шунга мос равишда атирни кўпроқ сепиш лозим. Кичик хона ёки бирор хонадонга борсангиз, шунга мос равишда камроқ атир сепган маъқул. Албатта, эрталаб кечқурунга қараганда камроқ атир сепиш керак, чунки кун бошланган пайтда танамиз турли қўзғатувчиларга нисбатан таъсирчан бўлади.\nБаъзан таъсирчан аёллар киборли бўлиб кўринишдан қўрқиб, атирни шунчалик кам сепишади, бу ҳам яхши одат эмас, ўзингизга нисбатан бошқаларда салбий фикр уйғотиб қўйишингиз мумкин. Шунинг учун ҳам атирлардан фойдаланганда энг аввало, ўз қалбингизга, идрокингизга қулоқ тутинг.\nМуҳайё ИСМОИЛОВА тайёрлади.


Футбол ватанида катта бокс оқшоми: 25 сентябрь тунида Энтони Жошуа Олександр Усикка қарши жанг қилади - Daryo\n19:22, 25.09.2021 30463\nЛондондаги «Тоттенҳэм Ҳотспур» стадионида Тошкент вақти билан 25 сентябрдан 26 сентябрга ўтар кечаси катта бокс оқшоми бўлиб ўтади.\nМусобақанинг асосий жангида супер оғир вазн тоифасида WBA, WBO, IBF ва IBO камарлари соҳиби Энтони Жошуа (24-1, 22 КО) ва Олександр Усик (18-0, 13 КО) ўзаро тўқнаш келади.\nБокс оқшоми Тошкент вақти билан 25 сентябрь куни 22:00 да бошланади. Ушбу бокс кечасидан 7 та жанг ўрин олган. Усик — Жошуа жанги эса энг сўнгиси бўлади. Марказий жанг тахминан тунги соат 02:00 дан кейин бошланади.\nУшбу мусобақа Ўзбекистон телеканаллари орқали намойиш этмайди. Жанг видеоларини бу ерда томоша қилиш мумкин — ҳавола.\nМусобақанинг бошқа асосий жанглари рўйхати билан танишинг:\nЛоуренс Околи (16-0, 13 КО) — Дилан Прашович (15-0, 12 КО).\nКаллум Смит (27-1, 19 КО) — Ленин Кастильо (21-3-1, 16 КО).\nКемпбелл Ҳаттон (3-0, 0 КО) — Сонни Мартинес (2-4, 0 КО).\nМаълумот учун, британиялик 31 ёшли боксчи сўнгги жангини 2020 йилнинг декабрида Кубрат Пулевга қарши ўтказиб, 9-раунддаги нокаут эвазига ғалаба қозонганди. Жошуа фаолияти давомида Диллиан Уайт (2015), Владимир Кличко (2017) ва Александр Поветкин (2018) каби машҳур боксчиларга қарши жанг қилиб, ғалаба қозонган. У фаолиятидаги ягона мағлубиятни 2019 йил Энди Руисга қарши жангда қабул қилиб олган, бироқ ўша йилнинг ўзида ундан реванш олганди.\n34 ёшли Усик 2019 йилда оғир вазн тоифасига ўтган. Бу вазндаги илк жангини 2019 йил 10 октябрида Чазз Уизерспунга қарши ўтказиб, очколар эвазига ғалаба қозонган. Иккинчи жангини эса 2020 йил 31 октябрида Дерек Чисорага қарши ўтказиб, очколар эвазига ғалабани қўлга киритган.\n23:38, 19.10.2021 62810\n16:39, 29.09.2021 65299\n23:48, 27.09.2021 50085\n22:57 Бугун 970\n22:50 Бугун 1249\n22:37 Бугун 1974\n22:36 Бугун 4042\n13:54 Бугун 94008\n22:36, 20.10.2021 63034\n19:33, 20.10.2021 62095


Сувнинг табиатда айланиши нима? Мен бунга онсонгина жавоб бераоламан - бу барча ердаги "мен"! Сувнинг табиатдаги айланиши шу билан бирга гидрологик доира сифатида хам кўпчиликка таниш, у сувнинг ер ичида, устида ва осмондаги харакатини ва мавжудлигини тасвирлайди. Ердаги сув хар доим харакатда ва хар доим ўз шаклини ўзгартириб туради, суюқ холатдан газ холатига, ундан музга ва бошланғич холатга қайтади. Сувнинг табиатдаги айланиши миллиардлаб йиллар давомида мавжуд бўлган ва Ердаги барча хаёт унга боғлиқ, ерда усиз хаёт мавжуд бўлмасди.\nСувнинг айланиши бошланғич нуқтага эга эмас, лекин ўрганиш учун бошланғич нуқта деб океанни олиш мақсадга мувофиқдир. Сувнинг табиатдаги айланишини харакатга келтирувчи қуёш океандаги сувни иситади. Бунда маълум қисм сув хавога газ холида буғланади. Буғланиш шу билан бирга кўлларда ва дарёларда хам юз беради. Қуруқликда ўсимликлардан ва турпоқдан катта хажмда сув парланиши юз бериб, ўз навбатида хаводаги сув буғларига келиб қўшилади. Атмосферадаги маълум кичик хажмдаги сув сублимация орқали юзага келади, муз ва қор эриш фазасини мутлоқ четлаб ўтиб газ холатига буғланади. Хаво оқимлари буғ(газ)ни атмосферанинг шундай қатламига олиб чиқадики, у ердаги совуқ харорат уни булутларга айланишига сабаб бўлади.\nХаво оқимлари булутларни ер юзи бўйлаб харакатлантиради ва булут парчалари бирлашиб, ўсади ва ёмғир сифатида осмондан қайтиб тушади. Бази ёғинлар қор сифатида ерга тушади ва муз парчалари ва музликлар сифатида тўпланиши мумкин. Қор иссиқ ўлкаларда бахор келиши билан эришни бошлайди. Ёғинларнинг асосий қисми океанларга тушгани ҳолда, маълум қисми ернинг устига тушади, бу ерда гравитация ёрдамида сув ер юзаси бўйлаб оқади.\nБаъзи ер юзаси бўйлаб оқувчи сув дарёларга келиб қўшилади ва океан томон оқиб боради, баъзилари чучук сув сифатада кўл ва дарёларда тўпланади. Барча сув ер юзаси бўйлаб оқмайди. Сувнинг кўпкина қисми тупроқга сўрилади (инфилтрация). Баъзи сувлар тупроқнинг чуқур қатламига инфилтрацияланади ва ер ости сув қатламини тўлдиради, у ерда тоза, катта хажмдаги ер ости сувлари узоқ вақт давомида сақланади.\nБаъзи ер ости сувлари ер юзига яқин жойлашган бўлиб ва ер усти сувларига оқиб чиқиши мумкин, кишилар ер юзасига яқин бўлган сув хавзаларини қидириб топиб, янги чучук сув қудуқларини яратишади. Вақт ўтиши билан сув харакатланишни давом эттирар экан, сув океанга қайтиб сувнинг табиатдаги айланишини "якунлайди" ..... ва қайтадиан бошланади.\nҚанча сув ер устида (ва остида) мавжудлигини ва қаерда жойлашганини аниқлаш.\nТабиатдаги айланаётган сув миқдори океанда мавжуд бўлган сув хажмидан кам бўлиб, океан сув учун омбор хисобланади. Умуман олганда дунё бўйлаб 1.386.000.000 км. куб сув миқдори мавжуд бўлиб, шундан 1.338.000.000 км. куб сув океанларда тўпланган. Бу 96.5%га тўғри келади. Табиатда сув айланиш жараёнидаги буғланиш босқичида океанлар мухум ахамиятга эга бўлиб, улар уммий буғланишнинг 90%ни таъминлаб беришади.\nСовуқроқ иқлим даврида катта музликлар юзага келиши кўпаяди, табиатдаги сув айланиш босқичларга қараганда умумий сув хажми музликларда тўпланади ва бошқа босқичлардаги сув хажмини камайтиради. Бунинг акси иссиқ иқлим даврида кузатилади. Охирги музлик даврида музликлар Ер юзининг учдан бир қисмини қоплаган ва океанлар хозирги кундагига қараганда 122 метр пастроқ бўлган. Тахминан уч миллион йил аввал, Ер юзи иссиқроқ бўлиб, океанлар 50 метрча баланд бўлган.\nОкеанларда оқимлар мавжуд бўлиб, улар катта хажмдаги сувни дунё бўйлаб харакатлантиради. Бу харакатлар табиатдаги сув айланишига ва об-ҳавога катта таъсир кўрсатади. Гольфстрим Атлантика Океанидаги машхур иссиқ сув оқимларидан бири, у Мексика бўғозидан бошланиб Атлантика Океани орқали Буюк Британиягача боради. Гольфстримда кунига 97 километр тезлигида оқиб, Ер юзидаги барча дарёлардаги сув хажмидан юз мартта кўпроқ сув оқади. Иссиқ худудлардан келиб, у Шимолий Атлантикага иссиқ сувни олиб келади, бу ўз ўрнида Англиянинг ғарб қисми ва шунга ўхшаш бошқа худудлар иқлимига таъсир кўрсатади.\nБуғланиш: сувнинг суюқ холатдан газ ёки буғ холатига ўтиши\nБуғланиш сувнинг суюқ холатидан газ ёки буғ холатига ўтиш жараёнидир. Буғланиш сувнинг суюқ холидан сув айланиш жараёнига қайтишининг бирламчи йўлидир. Изланишлар шуни кўрсатдики океанлар, кўллар, денгизлар, дарёлар буғланиши орқали атмосферадаги 90% намлик таъминланади, қолган 10% ўсимликлардан буғланиши орқали таъминланади.\nИссиқлик (энергия) буғланиш содир бўлиши учун жуда мухумдир. Энергия сув молекулаларини бирга ушлаб турувчи боғламларини узиш учун керак булади, шунинг учун хам сув онсонгина қайнаш нуқтасида (100° C, 212° F) буғланади, лекин музлаш нуқтасида буғланиш бир мунча секин кечади. Ўртача намлик хавода 100% бўлганда, намлик охирги нуқтасига етганида, буғланиш тўхтайди. Буғланиш жараёни атрофдаги иссиқликни камайтиради, шунинг учун хам теридаги сув буғланганда тери совийди.\nОкеанлардаги сувнинг буғланиши сувнинг атмосферага ўтишининг асосий йўли хисобланади. Океанларнинг юзи (сирти) кенгайиб борган сари (Ер юзининг 70% океанлар билан қопланган) катта хажмда буғланиш содир бўлишига имконият яратади. Умумий ер юзи бўйича олганда, ўртача буғланган сув хажми Ерга ёғингарчиликлар орқали тушган сув хажмига тенг. Бироқ, бу географик худудлар бўйича фарқланади. Буғланиш ёғингарчиликка нисбатан океанларда кўпроқ содир бўлади, шу билан бирга қуруқликда ёғингарчилик буғланишдан устунлик қилади. Океанлардан буғланган сув хажмининг кўпи яна океанга ёғингарчилик орқали тушади. Фақатгина ўртача 10% океанлардан буғланган сув қуруқликка ёғинганрчилик бўлиб тушади. Буғланган сув малекуласи ўртача ўн кун давомида хавода бўлади.\nЭвапотранспирация: Сув буғларини атмосферага турпоқ ва ўсимликлардан бўлган буғланиши орқали ўтиши жараёни\nЭвапотранспирациянинг баъзи таърифлари ер юзидаги сувларнинг, мисол учун кўлларни ва хатто океанлардаги сувнинг буғланишини хам қамраб олсада, бу Веб сайтда, эвапотранспирация қуруқлик юзидан, грунт сувларининг капилярлар орқали буғланиши ва ўсимликлар орқали транспирацияси деб тарифланади.\nТранспирация бу суюқликнинг ўсимлик илдизидан барглари остки қисмидаги кичкина ғовакчаларига бориб, у ердан буғланиши ва атмосферага ўтиш жараёнидир. Атмосферадаги тахминан 10% намлик ўсимликлардан бўлган траспирация хисобига ташкил бўлади деб бахоланади.\nЎсимлик транспирацияси кўз билан кўриб бўлмайдиган жараён – сув баргнинг сиртки қисмидан буғланар экан, баргларнинг "нафас олиши"ни кўриб бўлмайди. Ўсиш даврида барг ўз оғирлигидан бир неча марта катта бўлган сувни буғлатади, мисол учун катта дуб дарахти йилига 151.000 литр сувни буғлатади.\nТранспирацияга таъсир қилувчи атмосфера омиллари.\nЎсимликларни сув буғлатиш миқдори географик худудга ва ўсиш даврига қараб турличадир. Транспирация миқдорини белгилайдиган омиллар турличадир:\nХарорат: Траспирация даражаси харорат ошиши билан ўсиб боради, айниқса ўсиш даврида, хаво иссиқ бўлганда ўсимлик хам тез ўсади.\nНисбий хаво намлиги: Агар ўсимлик атрофидаги нисбий хаво намлиги ошса транспирация даражаси камаяди. Қуруқ хавога буғланиш сув учун намликка тўйинган хавога буғланишга қараганда онсонроқ.\nЎсимлик тури: Ўсимликлар турли даражада сув буғлатишади. Баъзи қуруқ худудларда ўсадиган, кактус каби ўсимликлар бошқа ўсимликларга қараганда кам буғлатиш орқали қимматли сувни сақлаб қолади.\nСублимация: қор ёки музнинг эримасдан сув буғига айланиши.\nТабиатда сув айланишига қизиққанлар учун айтиш мумкинки, сублимация қор ва музни аввал эриш жараёнини четлаб ўтиб, бевосита буғга айланишидир. Сублимация маълум иқлим шароитларида қорни йўқ бўлиб қолишини тушунтиради.\nОдатда сублимация жараёнини кўриш онсон эмас. Сублимация натижасини кўришнинг бир йўли бу нам кўйлакни совуқ нольдан паст хароратда ташқарига осиб қўйиш. Охир оқибат кўйлакдаги муз йўқолади. Умуман олганда, сублимацияни таъсавур қилиш учун энг яхши йўл сув эмас, балки карбон диоксидни расмда кўрсатилганидек ишлатиш мақсадга мувофиқ. "Қуруқ муз" бу жисм, яхлатилган карбон диоксид, унда -78.5 oC (-109.3oF) хароратда сублимация жараёни юз беради ёки газ холига ўтади. Расмда кўрсатилган туман бу яхлатилган карбон диоксид ва совуқнинг аралашмаси, нам хаво, бу қуруқ муз сублимация жараёнига учраши натижасида содир бўлган.\nСублимация маълум шароитда, ўртача намлик паст даражада ва қуруқ шамол эсган шароитда онсон юзага келади. Шу билан бирга у юқорида, хаво босими паст жойда кўпроқ юз беради. Кучли қуёш нурига ўхшаш энергия хам зарур. Агар мен сублимация энг кўп содир бўладиган жойни танлашим керак бўлганда, Эверест тоғининг жанубий қисмини танлаган бўлардим. Харорат паст, кучли шамол, кучли қуёш нури, жуда кичик хаво босими – сублимация жараёни амалга ошиши учун барча шароитлар яратилган.\nАтмосфера сув билан тўла.\nАтмосфера сув омбори бўла олмасада, у сувнинг ер юзи бўйлаб харакатланиши учун "автострада" хисобланади. Атмосферада хар доим сув мавжуд бўлади. Булутлар атмосферадаги сувнинг кўзга куринадиган кенг тарқалган шаклидир, лекин хар қандай очиқ хавода хам сув мавжуд бўлади – бу сув майда заррачаларда бўлиб, кўз билан кўриб бўлмайди. Хамма вақт атмосферадаги сувнинг хажми тахминан 12.900 километр куб (3.100 мил куб.)ни ташкил қилади. Агарда атмосферадаги барча сув ёмғир бўлиб бир вақтнинг ўзида тушганида, ерни 2.5 см. ёки 1 дюймга қоплаган бўлар эди.\nКонденсация: сувнинг буғ холатидан суюқ холига ўтиши\nКонденсация бу сув буғининг сувнинг суюқ холатига ўтиш жараёни. Конденсация сувнинг табиатда айланишида мухум рол ўйнайди, чунки у булутларни шакллантиради. Булутлар ёғинларни келтириб чиқаради, бу эса сувнинг Ерга қайтиб келишининг асосини ташкил қилади. Конденсация буғланишнинг аксидир.\nКонденсация туманларнинг пайдо бўлишига хам олиб келади, бу жараённи агар совуқ хонадан ташқарига иссиқ ва нам хавога чиқсак кўзойнагингизда, ичмлик стканингизнинг ташқи сирти "терлаганда", совуқ кунда уйнинг ички ойнасида сувнинг юзага келиши билан кўришимиз мумкин.\nТиниқ кўм – кўк осмонда булутлар йўқ бўлган тақдирда хам, сув буғ ва кўзга кўринмас кичик томчилар кўринишида мавжуд бўлади. Сув молекулалари хаводаги чанг, туз, тутунлар билан аралашиб булутчаларни ташкил қилади, у уз навбатида ўсиб, ривожланиб катта булутларга айланади. Сув томчилари бир бирига аралашиб хажм жихатдан ўсиб борар экан, булутлар катталашиб ёғин юзага келиши мумкин.\nХаводаги сув буғлари миқдори катталашгани ва хаво совугани туфайли атмосферада булутлар юзага келади. Қуёш Ер устига яқин хавони иситади, ўз ўрнида хаво енгиллашади ва харорат паст бўлган жой томон харакатланади. Хаво совиб борган сари конденсация жараёни юз бериши кўпаяди ва шу тариқа булутлар юзага келади.\nЁғингарчилик: Булутлардан сувнинг ажралиб чиқиши\nЁғингарчилик бу ёмғир, ёмғир аралаш қор, қор ёки дўл шаклида булутлардан ажралиб чиқган сув. Бу атмосферада мавжуд бўлган сувнинг Ерга қайтиб тушиши мумкин бўлган асосий йўл хисобланади. Кўпкина ёғингарчиликлар ёмғир шаклида бўлади.\nҚандай қилиб ёмғир томчилари шаклланади?\nБошимиз узра сузи юрган булутлар сув буғлари ва хали ёғингарчилик бўлиб тушишга жуда кичик, лекин кўз билан кўриш мумкин бўлган булут заррачаларидан ташкил топган. Сув тўхтовсиз буғланиб ва конденсацияланиб туради. Булутларда конденсацияланган сув хар қачон хам ёғингарчилик бўлиб тушавермайди, чунки хаво оқимлари булутларни ушлаб туради. Ёғингарчилик юзага келиши учун биринчи галда кичкина сув томчилари конденсацияланиб бир бири билан қўшилиб булутдан ажралиб чиқиб томчи сифатида ёға оладиган оғирликка эга бўлиши керак. Бир дона ёмғир томчиси юзага келиши учун миллионлаб булут заррачалари бирлашиши керак.\nЁғингарчилик даражаси географик худуд ва вақтга боғлиқ\nЁғингарчилик дунё бўйича, давлатлар бўйича ёки шахарлар бўйича бир хил миқдорда ёғмайди. Мисол учун, АҚШнинг Жоржия штатининг Атланта шахрида ёз вақтида жала бир жойда қаттиқ ёғиб, бу жойдан бир неча километр нарида умуман ёғмай ўтиб кетиши мумкин. Лекин, Жоржияда ёғадиган бир ойлик ёмғир миқдори Лас Вегас, Невадада бутун йил давомида ёғадиган ёмғир миқдоридан кўп. Жахонда энг кўп ўртача ёмғир ёғадиган жой Вайалиле тоғи, Гавайя хисобланади, у ерда ўртача йилига ёмғир 1.140 сантиметр (450 дюйм) ёғади. Бунинг аксини Чили давлатида Арика худудида кўришимиз мумкин, у ерда 14 йилдан мобайнида ёмғир ёғмайди.\nҚуйида келтирилган харитада жахон бўйича ўртача йиллик ёғингарчилик миллиметр ва дюймда ифодаланган. Оч кўк рангда келтирилган худудларни "чўл" деб хисоблаш мумкин. Африкадаги Сахара худудини чўл эканлигини тахмин қилган бўлишингиз мумкин, лекин Гренландия ва Антарктиканинг катта қисми чўл эканлиги хақида ўйлаб кўрганмисиз?\nСувнинг муз, музликларда, қорда узоқ вақт тўпланиб туриши табиатда сув айланиш жараёнининг бир қисмидир. Ернинг жами 90% музликлари Антарктикада, шу билан бирга 10% жахондаги музликлар Гренландияга тўғри келади. Гренландияда музликларнинг қалинлиги ўртача 1.500 метрга, лекин бази жойларда унинг қалинлиги 4.300метрга боради.\nМуз ва музликлар юзага келади ва эриб кетади\nДунё иқлими хар доим ўзгариб туради, лекин одатда у одам сезиши мумкин даражада тез ўзгармайди. Ерда кўплаб иссиқ даврлар бўлган, мисол учун бундан 100 миллион йиллар олдин динозаврлар яшаган давр, шу билан бирга совуқ даврлар хам бўлган, мисол учун охирги музлик даври бундан 20.000йил олдин бўлган.\nБаъзи музликлар ва музлар тўғрисида далиллар\nМузликлар ерниннг 10-11 фоизини қоплаган\nАгар хамма музликлар хозир эриб кетганида, денгизлар сатхи 70 метрга ўсган бўларди. Манба: Қор ва Муз Маълумотлари Миллий Маркази\nОхирги музлик даврида денгизлар сатхи хозирги кунга нисбатан 122 метр пастроқ бўлган, ва музликлар ернинг учдан бир қисмини қоплаган.\nОхирги иссиқлик даврида, 125.000 йил олдин, денгизлар сатхи хозирги кунгидан 5.5метр баланд бўлган. Бундан уч миллион йил аввал денгизлар сатхи 50 метргача баланд бўлган бўлиши мумкин.\nЖахон бўйлаб қор эриб дарёларга келиб қўшилиши табиатда сув айланишининг мухим бўғини хисобланади. Совуқ худудларда дарёларга келиб қўшиладиган ирмоқлар қор ва муз эриши хисобига сув билан тўйинади. Бундан ташқари сув тошишқинлари, қорларнинг тез эриши ер кўчкилари ва селни келтириб чиқариши мумкин.\nҚор эришини ирмоқлар орқали дарё сувига таъсирини онсон тушуниш учун қуйидаги гидрографга назар ташлаш етарли, унда АҚШнинг Калифорния штати Норс Форк сув омборига келиб қуйиладиган Норс Форк Американ ривер дарёсига 4 йил давомида келиб қуйилган кунли ирмоқ суви (ирмоқ сувининг ўртача хар кунлиги) кўрсатилган. Графикдаги энг юқори нуқталар қор эриши натижасида юзага келган. Маълумотларни қиёсласак, 2000 йил март ойидаги энг кам сув оқган кунда 1.200 фут куб сув секундига бўлган, шу билан бирга қор умуман эриб бўлган август ойида сув 55-75 фут куб секундига оқган.\nҚор эришидан пайдо бўладиган сув миқдори фаслга, шунингдек йилларга кўра турлича бўлади. 2000 йил сув оқимининг энг юқори нуқталарини солиштирсак 2001 йилнинг энг юқори нуқталаридан устунлик қилишини кўришимиз мумкин. Умумий олиб қараганда 2001йил Калифорнияда қурғоқчилик бўлганга ўхшайди. Қишда қор сифатида сувнинг тўпланишининг камайиши йил давомида олиниши мумкин бўлган сув миқдорини камайтиради. Бу эса ирмоқнинг пастки қисмида жойлашган сув омборлардаги сув миқдорига таъсир қилади, бу ўз ўрнида ахолини сув билан таъминлаш ва ирригация учун ишлатиладиган сувга таъсирини ўтқазади.\nЕр усти оқимлари: Ёғингарчилик натижасида юзага келган сувнинг турпоқ устидан дарёларга келиб қўшилиши\nКўп одамлар ерга тушган ёмғир ер юзи бўйлаб оқиб дарёларга келиб қўшилади, дарёлар ўз ўрнида океанларга келиб қуйилади деб ўйлашади. Аслида бу бир мунча мураккаброқдир, чунки дарёлардаги сув ерга шимилиб, ердаги сув дарёларга қўшилиб туради. Бироқ, дарёлардги асосий сув миқдори ёғингарчилик орқали тушган сувдан ташкил топади.\nОдатда, ёмғирнинг бир қисми ерга сўрилади, лекин ёмғир сувга тўйинган ёки қаттиқ ерга тушганда, мисол учун асфалтланган йўлга ёки машина тўхташ жойларига тушганида, ёмғир пастликка томон оқим сингари оқа бошлайди. Қаттиқ ёмғир вақтида пастликка томон оқаётган турли ёмғир суви ирмоқларини кўриш мумкин. Сув дарёларга келиб қўшилгунга қадар турли каналлар бўйлаб оқиб келади. Қуйидаги расмда ер юзаси бўйлаб оқиб (бу ерда йўллардан оқиб келган ) сувнинг кичик ирмоқларга келиб қўшилиши тасвирланган. Бу ерда сув соф турпоқ устидан оқиб келиб дарёга қўшилмоқда (сув сифати учун салбий холат). Ёғингарчиликнинг ирмоқларга келиб қўшилиши, бу унинг океан томон бошланган саёхатининг бошланишидир.\nСувнинг табиатда айланиш босқичларининг барчасида, ёғингарчилик ва ер юзи бўйлаб оқаётган сувнинг ўзаро боғлиқлиги вақт ва географик худудларга қараб турличадир. Амазон ўрмонидаги ва АҚШнинг шимолий шарқ қисмидаги чўлдаги бир хил ёғган жала турли хил миқдордаги ер усти оқимларининг ташкил қилади. Ер юзи бўйлаб сув оқими хам метеорологик омиллар, хам ернинг геологик ва топографик холатига боғлиқ бўлади. Ерга тушган, сўнг ирмоқларга ва дарёларга қўшилган ёғингарчиликнинг учдан бир қисми океанларга келиб қўшилади. Қолган учдан икки қисми буғланади ёки ер ости сувларига сўрилиб кетади. Ер юзи бўйлаб оқаётган сув инсонлар томонидан ўз мақсадлари доирасида хам фойдаланишлари мумкин.\nОқим: Дарё бўйлаб сув харақати\nАҚШ Геологик кузатишлар маркази (USGS) "оқим" терминини дарё, ирмоқ бўйлаб оқаётган сув миқдорини ифодалаш учун ишлатади.\nДарё нафақат кишилар учун мухум, балким барча ердаги тирик мавжудод учун мухумдир. Дарёлар фақатгина инсонлар ( ва уларнинг итлари) ўйнаши учун жой эмас, кишилар дарё сувини ичимлик суви сифатида ва ирригация мақсадида, электр токи ишлаб чиқариш мақсадида, чиқиндиларни чиқариб ташлашда (умид қиламизки қайта ишланган чиқиндиларни), махсулотларни манзилларга олиб боришда ва озиқ овқат махсулотларини олишда фойдаланадилар. Дарёлар хар қандай турдаги ўсимлик ва хайвонлар учун мухум хисобланади. Дарёлар ер ости ховузларини тўла туришларини, ўз ирмоқлари орқали сувнинг оқиб тушиши билан таъминлаб туради. Шу билан бирга, океанлар дарёлардаги сув оқиб келиб тушгани хисобига тўла туради.\nДарёлар хақида фикр юритганда бу дарёларнинг хавзалари хақида хам ўйлаш мухимдир. Дарё хавзаси нима? Агар шу дамда ер устида турган бўлсангиз, пастга қаранг. Сиз ва хар бир бошқа киши дарё хавзасида турибди. Дарё хавзаси ер сиртининг шундай бўлагики унга тушган ва оқимга айланган сув бир жойга оқиб боради. Хавза лойдаги оёқ изидек кичик ўлчамдан бутун суви оқиб Миссисипи дарёси орқали Мексика кўрфазига тушушини таъминловчи улкан ўлчамгача бўлиши мумкин. Кичик хавзалар каттароқ хавзаларнинг қисми бўлади. Хавзалар мухимлиги шундаки оқим миқдори ва сувнинг сифатига хавзада содир бўладиган нарсаларга (инсон омили билан ёки усиз содир бўладиган) боғлқдир.\nОқим хар доим кундан кун, дақиқадан дақиқа ўзгариб туради. Албатта, сув оқимининг хажмига таъсир қилувчи асосий омил ёғингарчиликнинг сув хавзаси орқали оқиб келишидир. Ёмғир дарёнинг йириклашишига сабаб бўлади ва дарё фақат ёмғир етарли даражада катта худудда ёғган бўлса кўтарилади, ёдда тутиш жоизки дарё хавзасига тушган сувнинг катта қисми дарё билан ташқари худудга чиқиб кетади. Дарёнинг хажми дарё хавзасининг хажмига боғлиқ. Худди шунинг учун, турли катталикдаги дарёларга ёмғир ва дўл турлича таъсир қилади. Катта дарёлар тошиши ва қуриб қолиши кичик дарёларга нисбатан секин кечади. Кичик сув айирғич мавжуд жойда дарёлар тўлиб оқиши ва қуриши дақиқаларда ёки соатларда юз беради. Катта дарёлар тўлиши ва қуриши учун кунлар талаб қилинади.\nЧучук сув хавзалари: ер юзидаги мавжуд чучук сув.\nСувнинг табиатда айланиш бўғинларидан бири бу ер сатхидаги мавжуд бўлган чучук сув бўлиб, у ердаги барча хаёт турлари учун ўта мухумдир. Ер сатхидаги сув ўз ичига ирмоқ, кичик кўллар, кўллар, сув омборлари (кишилар яратган кўллар) сувларини ва бошқаларни ўз ичига олади.\nДарёлардаги ва кўллардаги сув миқдори сувни қуйилиши ва чиқиб кетишига қараб хар доим ўзгариб туради. Сув қуйилиши ёғингарчилик, ер сатхидан сув оқими, ер ости сувларини келиб қўшилиши ва бошқалар хисобига амалга ошади. Сувни кўл ва дарёлардан чиқиб кетиши буғланиш ва ер ости сувларига қуйилиши хисобига амалга ошади. Кишилар хам ўз мақсадларида ер сатхидаги сувдан фойдаланишади. Ер сатхидаги сув миқдори ва жойлашиши макон ва замонда, табиий ёки инсон таъсирида ўзгаради.\nЕр сатхидаги сув хаёт давомийлиги манбаи\nМисрдаги Нил Делтасининг расмидан кўриниб турибдики, хаёт чўлда хам агар ер сатхи (ёки ер ости) сув таъминоти бўлса мавжуд бўлиши мумкин. Ер сатхидаги сув хақиқатдан хам хаётни сақлаб туради. Ер ости сувлари хам фақатгина ер усти сувлари оқиб тушгани учун мавжуд бўлади. Тасаввур хосил бўлиши мумкинки, шўр океандаги балиққа чучук сув хеч хам шарт эмас деб, лекин чучук сув океанларни тўлдириб турмаганида океан сувлари буғланиб балиқ хаёт кечира олмайдиган шўр сув хосил бўлар эди.\nЧучук сув ер юзида танқисдир. Ердаги барча сувнинг фақатгида уч фоизи чучук сувдир ва чучук сув кўллари ва ховузлари барча чучук сувнинг 0.29 фоизини ташкил қилади. 20 фоиз чучук сув биргина кўлда, Осиёдаги Байкал кўлидадир. Қолган 20 фоиз чучук сув АҚШдаги Буюк кўлларда (Гурон, Мичиган ва Юқори кўл) жамланган. Дарёлар дунёдаги мавжуд бўлган чучук сувнинг 0.006 фоиз қисмини ўзида ушлаб туради. Айтиш мумкунки ердаги хаёт ер юзидаги барча сув миқдорини жуда кичик қисми хисобига мавжуд.\nИнфильтрация: Сувни ер сатхидан тупроқ ва тоғ жинслари ости томон харакатланиши\nДунёнинг хар бир бурчагида, ёмғир ёки қор бўлиб тушган сув турпоқ ва тоғлар тагига инфилтрация қилади. Қанча миқдорда сув инфилтрация қилиниши бир қатор омилларга боғлиқ. Ёғингарчиликни инфилтрацияси Гренландия музликларида кичик бўлиши мумкин, бошқа худудларда, мисол учун суратда кўрсатилган АҚШнинг Жоржия штатидаги каби ирмоқ тўғридан тўғри ер ости сувларига келиб қуйилиб мумкин!\nЁғингарчилик турпоқ остига инфилтрация қилар экан, одатда у тўйинган ва тўйинмаган худудларни хосил қилади. Тўйинмаган худудларда, баъзи тошлоқ ости ёриқларида сув мавжуд бўлади, лекин турпоқ сувга тўйинмаган бўлади. Тўйинмаган худуднинг юқори қисми турпоқли худуддан иборат бўлади. Турпоқли худудда ўсимликлар илдизлари орқали юзага келган ёриқликлар мавжуд бўладики, у ердан ёғингарчилик онсонлик билан инфилтрланади. Шу турпоқли худуддаги сувдан ўсимликлар фойдаланади. Тўйинмаган худуд остида тўйинган худуд мавжуд бўлади, у ерда барча бўшлиқликларни сув эгаллайди. Кишилар шу худудларда қудуқлар қазиб сувни тортиб олишлилари мумкин.\nГрунт сувлари хавзаси: ер сатхидан пастда узоқ даврга сувларнинг тўпланиши.\nТурпоқ остида катта миқдордаги сув тўпланади. Сув ўз харакатини тўхтатмайди, у жуда секин харкатланади ва сувни табиатда айланишининг бир босқичи бўлиб хисобланади. Ер остидаги сувнинг асосий қисмини ёғингарчилик натижасида ер юзасидан инфилтрация орқали келиб тушган сув ташкил қилади. Ер қатламининг устки қисми тўйинмаган худуд бўлиб, у ерда сув миқдори вақт ўтиши билан ўзгариб туради, лекин тўйинган худудда бундай ўзгаришлар юз бермайди. Бу қатламдан пастдаги қатлам тўйинган худуд бўлиб, барча ер ости жинслари орасидаги бўшлиқлар сув билан тўлади. Грунт сувлари термини шу худудни тушунтириш учун ишлатилади. Катта миқдордаги грунт сувлари бўшлиқларда тўпланади ва дунёдаги барча кишиларнинг кундалик хаёти мана шу грунт сув билан чамбарчас боғлиқ.\nМен умид қиламанки сиз менинг бир соат мобайнида иссиқ қуёшли кунда сохил бўйида ўра қазиганимни қадирлайсиз. Бу маълум чуқурликда, турпоқ, агар у етарли жаражада ўтказувчан ва сувни ушлаб тура оладиган бўлса, сув билан тўйинганлигини тушунтириб бериш учун энг яхши йўл. Шу ўрадаги сувни усти ер ости суви сатхидир. Океан тўлқинлари шу ўрадан ўнг томонда ва сув сатхи океан сув сатхи билан бирхилда. Албатта, сув сатхи бу ерда хар дақиқада тўлқин оқиб келиши ва кетиши билан ўзгариб туради, тўлқин келганда сув сатхи кўтарилади, сув океанга қайтиб кетганда сув сатхи тушади.\nМаълум маънода бу ўра ер ости сувидан фойдаланиш учун қудуқ кабидир. Агар бу сув чучук бўлганда эди одамлар челак олиб бу сувдан фойдаланишлари мумкин бўларди. Агар сиз хақиқатдан хам челак олиб бу ўрани қуритмоқчи бўлсангиз у деярли бир зумда яна тўлиб қолган бўлар эди, чунки сохил қумининг сув ўтказувчанлиги нихоятда юқоридир. Чучук сувга етиш учун одамлар ер ости сув сатхига қадар анча чуқур бўлган қудуқ қазишлари лозим. Қудуқ бир неча ўн ёки бир неча минг фут чуқур бўлиши мумкин. Лекин умумий ғоя худди бизнинг сохилдаги ўрада бўлганидек сув билан тўйинган қатламгача етиш.\nГрунт сувлари оқими: сувнинг грунтдан ташқарига харакати\nСиз сувни атрофингизда хар куни кўл, дарё, муз, қор ёки ёмғир шаклида кўрасиз. Шу билан бир вақтда сувнинг жуда катта хажми борки у кўзга кўринмайди, бу ер остида мавжуд бўлган ва у ерда харакатланаётган сув. Одамлар минг йиллар мобайнида ер ости сувларидан асосан ичимлик мақсадида ва суғориш учун фойдаланиб келганлар ва хозир хам фойдаланишмоқда. Ердаги хаёт учун ер усти суви қанчалик мухим бўлса ер ости суви хам шунчалик мухим.\nЕр устига тушувчи ёғиннинг бир қисми тупроққа инфилтрацияланиб ер ости сувига айланади. Тупроқ ичидаги бу сувнинг бир қисми ер сиртига яқинлашиб тезда ўзанлардаги сувга қўшилса, асосий қисми гравитация хисобига пастга чуқурроқ сингиб боришда давом этади.\nДиаграмманинг кўрсатишича, ер ости суви харакатининг йўналиши ва тезлиги сувли қатламниинг турли кўрсаткичларига ва қатламлар жойлашишига боғлиқ (қаттиқ қатлам орқали сувнинг сизиб ўтиши қийин кечади). Сувнинг ер сатхидан пастда харакатланиши жинсларниг ўтказувчанлиги (сувнинг харакатланишининг қанчалик онсон ёки қийинлиги) ва ғоваклилигига (жинсда мавжуд бўлган очиқ хажмнинг катталигига) боғлиқ.. Агар жинслар ўзичидан сувнинг нисбатан онсон оқиб ўтишига имкон берсалар, у холда сув бир неча кун мобайнида узоқ масофагларга етиб бориши мумкин. Шу билан бирга сув шунчалик чуқур қатламларга сингиб кетиши мумкинки унинг яна табиатга қайтиб чиқиши учун минг йиллар зарур бўлади.\nБулоқ: ер ости суви ер сиртига оқиб чиқадиган жой\nБулоқлар хар қандай жинслар ичида пайдо бўлиши мумкин, лекин улар энг кўп онсонлик билан ёриладиган ва кислотали ёмғирлардан емириладиган охактош ва доломит жинсларда содир бўлади. Агар ер ости оқими горизонтал йўналишда содир бўлса у ер сиртига етиб бориб булоққа айланинши мумкин.\nОдатда булоқ суви тоза бўлади. Лекин баъзи холларда бу Колорадо, АҚШ даги булоқдагидек чой рангидаги сувли бўлиши мумкин. Бундай қизғиш рангга сабаб ер остида сувниинг темир каби минераллар билан контактда бўлишидир. Тўқ рангли булоқлар сув ер ости қатламлар ичидаги катта каналлар бўйлаб тез оқиб ўтганини ва жинслар уларни филтирлаб улгурмагани билан изохланиши мумкин.\nИссиқлик булоқлари оддий булоқлар бўлиб, бошка булоқлардан фақат сувининг илиқлиги ва баъзан қайноқлилиги билангина , масалан, Еллов Стоун Миллий Паркида, Вайоминг, АҚШ да қайнаётган балчиқли булоқдагидек. Кўпгина иссиқ булоқлар яқин ўтмишда фаол вулқон фаолияти кузатилган худудларда ер ости сувининг чуқурда жойлашган қайноқ жинслар билан контакти хисобига содир бўлади. Чуқурлашган сари жинслар иссиқлиги ошиб боради ва жинслар орасида катта ёриқ бўлиб у сувни ер устига оқиб чиқишига имкон берса иссиқ булоқ пайдо бўлиши мумкин. Иссиқ булоқлар дунёнинг исталган бурчагида мавжуд бўлиши мумкин ва мана бу бахтиёр Гренландияликлар гувохлик беришларича иссиқ булоқлар музликлар билан бирга мавжуд бўлиши хам мумкин.\nЕр шаридаги жаъми сувнинг қаерда мавжудлигини изохловчи қуйидаги график ва жадвалга эътибор беринг. Шу пайтга келиб сиз сувнинг айланма харакати ер шаридаги сувнинг харакатини тасвирлашини биласиз, ва қуйидаги график ва жадвал ердаги сувнинг маълум бир лаҳзадаги мавжуд миқдорини тасвирлайди. Агар сиз минг ёки миллион йиллар илгарига қарасангиз бу рақамлар албатта бошқача бўлади.\nЭътибор беринг, тахминан 1,386 миллион куб километр миллион куб мил) дунё сув захирасидан 96 фоиздан ортиғи шўрлангандир. Ва 68 фоиздан ортиқ чучук сув музликларда жамланган. Яна 30 фоиз чучук сув ер остидадир. Дарё ва кўллар каби ер усти чучук сув манбаълари фақатгина 93,100 куб километр (22,300 куб мил) ни ташкил қиладики бу жаъми сувнинг бир фоизининг 1/700 қисмигагина тенг холос. Вахоланки дарё ва кўллар одамлар хар куни фойдаланадиган сувнинг асосий манбаъидир.\nСув хажми, километр кубда\nСув хажми, милл кубда\nЧучук сув улуши фоизда\nЖами сув улуши фоизда\nОкеанлар, денгизлар, ва қўлтиқлар 1,338,000,000 321,000,000 -- 96.5\nМуз, музликлар ва абадий қорликлар 24,064,000 5,773,000 68.7 1.74\nГрунт суви 23,400,000 5,614,000 -- 1.7\nШўр 12,870,000 3,088,000 -- 0.94\nТурпоқ намлиги 16,500 3,959 0.05 0.001\nЕр остидаги музликлар ва доимий музликлар 300,000 71,970 0.86 0.022\nКўллар 176,400 42,320 -- 0.013\nШўр 85,400 20,490 -- 0.006\nБотқоқлик 11,470 2,752 0.03 0.0008\nДарёлар 2,120 509 0.006 0.0002\nБиологик сув 1,120 269 0.003 0.0001\nЖами 1,386,000,000 332,500,000 - 100\nМанбаъ: Глеик П.Х. 1996: Сув ресурслари. Иқлим ва сув энциклопедияси, мухаррир С.Х. Шнейдер, Оксфорд Университети Босмахонаси, Нъю Йорк, 2-том, 817-823 бет.


18 октябр 2021, Тошкент вақти: 10:11\nАҚШ-Ўзбекистон муносабатларидаги оҳангни¸ энди Оқ уй эмас¸ балки Оқсарой хўжайини белгиламоқда.\nҚарор муқаддимасида айтилишича, у “Ўзбекистон Республикаси ва АҚШ ўртасида 2002 йилнинг 12 мартида имзоланган стратегик шериклик ва ҳамкорлик асослари тўғрисидаги декларация ва ҳукуматлараро ҳамда идоралараро келишувларни амалга ошириш мақсадида” имзоланган.\nПрезидент қарорига 5 бобдан иборат Ҳаракатлар режаси ҳам илова қилинган.\nРежага кўра, Тошкент Вашингтон билан сиёсий, хавфсизлик, иқтисодиёт, гуманитар ҳамда Афғонистонда тинчлик ва барқарорликни таъминлаш соҳаларида ҳамкорлик қилмоқчи.\nРежанинг 5 бобида ҳаммаси бўлиб 31 чора белгилаб қўйилган. Уларни амалга ошириш масъулияти турли вазирлик ва идоралар зиммасига юклатилган.\nМана, режалаштирилган 31 чорадан баъзилари:\nТошкент сиёсий соҳада - Шанхай ҳамкорлик ташкилотининг Ўзбекистонда ўтадиган саммитида АҚШ вакиллари иштирокини таъминлашга ҳаракат қилади;\nхавфсизлик соҳасида – ўзбекистонлик зобитларни АҚШ ҳарбий ўқув юртларида ўқитишни уюштиради;\nгуманитар соҳада – АҚШ олий ўқув юртларидан бирининг филиалини Ўзбекистонда очади;\nБиз таҳлилчилардан Ўзбекистон президенти қарори ва унга илова қилинган Ҳаракат режаси юзасидан фикрларини сўрадик.\nҲар қандай давлат у ёки бу давлат билан алоқаларини муайян режа билан ривожлантириши табиий ва шундай режа қандайдир кўринишда бўлиши мумкин.\nЛекин Ўзбекистон президентининг Тошкент – Вашингтон алоқалари юзасидан махсус қарор қабул қилгани сал ғалатироқ туюлди.\nТаҳлилчи Камолиддин Раббимов бу хусусдаги саволимизга жавобан бундай деди:\n- Аслида Ўзбекистон бирор бир катта давлатга умид боғлаëтганда ëки у билан муносабатларни чиндан ҳам юқори даражага кўтармоқчи бўлганлиги тўғрисида сигнал бераëтган пайтда мана шундай ҳаракат дастури қабул қилади¸ дейди Камолиддин Раббимов.\nОзод Европа/Озодлик радиоси шарҳловчиси Брюс Панниэр давлатлараро муносабатларда Ўзбекистон президенти имзолаган қарорга ўхшаш ҳужжатга кўзи тушмаганини айтар экан, мана бундай деди:\n-Бундай ҳужжатни чиндан ҳам биринчи бор кўриб туришим. Ўзбекистон президентининг қарорини Вашингтон билан тузилган бир томонлама шартнома, деб қабул қилиш мумкин¸ дейди Брюс Панниэр.\nМосквалик таҳлилчи Санобар Шерматованинг ҳам шу пайтгача бундай ҳужжат кўрмагани маълум бўлди.\n- У ёки бу давлат билан ёки ҳукуматнинг бошқа давлатдаги катта ширкатлари билан муносабатлари акс этадиган ҳужжатлар бўлади, бироқ бирон бир давлат билан ўзаро мулоқотнинг барча йўналишлари махсус белгилаб қўйилган ҳужжатни биринчи кўришим, деди Санобар Шерматова.\nБас, шундай экан, Тошкент-Вашингтон алоқалари юзасидан бундай “беназир” ҳужжатнинг пайдо бўлиши ортида қандай сабаблар ётибди?\nКамолиддин Раббимовнинг фикрича, президент қарори Тошкентнинг ўз ташқи сиёсатида яна бир бор бурилиш ясаётгани белгисидир.\n- Бу Ўзбекистоннинг ички эҳтиëжлари билан боғлиқ бўлган бурилиш дейишимиз мумкин. Маълумки¸ Ўзбекистонда ижтимоий ва иқтисодий вазият ҳаддан ташқари мураккаб аҳволда. Ўзбекистон бюджетида пул йўқ. Ҳаттоки Тошкентда ҳам уч-беш ойлаб пенсияларни бера олмаëтгани кузатилиб турилибди. Мана шундай пайтда Ўзбекистон ҳукумати ноиолож АҚШга умид боғлаяпти. Минтақада¸ Афғонистонда шаклланган вазият орқали ўзининг эҳтиëжларини қондиришга ҳараакт қилаяпти¸ дейди Камолиддин Раббимов.\nБрюс Панниэр фикрича, Тошкентнинг Вашингтон билан алоқаларини мустаҳкамлашга интилиши Афғонистондаги вазият билан боғлиқ.\n- Менимча, Каримовни Афғонистондаги вазият ташвишга солмоқда. Бу мамлакатда барқарорлик қайта тикланиши учун Вашингтонга ҳар қандай кўмак кўрсатишга тайёр эканлигини кўрсатиб қўймоқчи¸ дейди Брюс Панниэр.\nМосквалик таҳлилчи Санобар Шерматова фикрича, президент қарорига геосиёсий ўйинлар призмаси орқали қараш ярамайди.\n"Тошкентнинг ташқи сиёсатидаги янги вектордан мақсади битта¸- дейди таҳлилчи, - у ҳам бўлса, иқтисодий фойда олишдир".\nХўш, Тошкентнинг мақсади чиндан ҳам таҳлилчи айтаётгандай бўлса, унга етказувчи омиллар борми?\nТошкентнинг режасидан Вашингтоннинг хабари борми? Бўлса, унинг муносабати қандай бўлади? Таҳлилчилардан бири айтганидай "бир томонлама шартнома" икки томонламага айланиши мумкинми?\nТошкентнинг Вашингтонга яна интила бошлаши унинг Москва ва Пекин билан муносабатларига қандай таъсир кўрсатади?\nБулар Ўзбекистон президентининг бугун ўрганишни бошлаганимиз қарори пайдо қилган саволларнинг баъзилари холос.


Лавров Трамп-Ким саммити олдидан Шимолий Кореяга борди\n26 январ 2021, Тошкент вақти: 11:35\nШимолий Корея раҳбари Ким Чен Ин Россия ташқи ишлар вазири Сергей Лавров билан. Пхеньян, 2018, 31 май.\nРоссия ташқи ишлар вазири Сергей Лавров АҚШ президенти билан Шимолий Корея раҳбарининг режалаштирилган саммити олдидан Шимолий Кореянинг етакчи расмийлари билан учрашувлар ўтказмоқда.\nЛавровнинг 31 майдаги сафари Қўшма Штатлар билан Шимолий Корея ўртасидаги дипломатик муносабатлар илиқлашиши кутилаётган пайтга тўғри келди. Расмий Москва саммит музокаралари чоғида ўз овози эътиборга олинишини истайди.\nЛавровни, корейс ҳамкасби билан учрашгандан сўнг, Шимолий Корея раҳбари қабул қилди.\n−Айни чоқда Шимолий ва Жанубий Корея ҳамда Шимолий Корея билан Қўшма Штатлар ўртасида мулоқот ўрнатиш ва муносабатларни изга солиш ишлари давом этмоқда. Биз Шимолий Корея билан ушбу масалага ўта эҳтиёткорлик билан ёндашиш кераклиги масаласида фикримиз бир жойдан чиқаётганини, ҳамма нарсани эртагаёқ, бирдан талаб қилиш васвасасига берилмаслик зарурлигини алоҳида таъкидламоқчиман. Ядро қуролидан холи зонага айлантириш муаммоси кўп қирралидир. Яна урғу бериб айтмоқчиманки, у Шимоли-шарқий Осиёда тинчлик, барқарорлик ўрнатиш, ўзаро мулоқот тизими, ҳамкорлик, тенг ва бўлинмас хавфсизликка бевосита боғлиқдир, − деди Лавров Шимолий Корея ташқи ишлар вазири Ри Янг Ҳо билан учрашув чоғида.\nУнинг фикрича, расмий Москва Пхеньян ва Сеул билан қўшма иқтисодий лойиҳалар, жумладан, темирйўл қуришдан манфаатдордир.\n− Темирйўлларни бирлаштиришга Россия Федерациясининг Жанубий ва Шимолий Корея билан уч томонлама ҳамкорлик ўрнатишига асос сифатида қараб келинган. Бу иш амалга ошса, Кореялараро темирйўл Транс-Сибирь темирйўлига уланиши мумкин ва у Европага тўғри йўл очиб беради. Албатта, улар транзит маршрутдан манфаатдор бўлади, − деди Лавров.\nРоссия билан Шимолий Корея ўртасида бир неча километрлик қисқа чегара бор ва икки мамлакат ўртасидаги муносабатлар ҳар доим илиқ бўлиб келган.\nТрамп-Ким саммити олдидан АҚШ давлат котиби Майк Помпео Кимнинг ўнг қўли ҳисобланган генерал Ким Янг Чол билан 30 май куни Нью-Йоркда учрашди ва ушбу масалани муҳокама қилди.\nТрамп 12 июнда Сингапурда ўтказилиши режалаштирилган учрашувни бекор қилган эди. Аммо орадан кўп ўтмай иккала томон ҳам уни ўтказиш учун "қамишдан бел боғлаб", ишга киришиб кетди.\nВашингтон Корея ярим оролини ядро қуролидан холи қилиш йўлларини ахтармоқда, бунинг учун расмий Пхеньянга иқтисодий фойда ва хавфсизлик ваъда қилмоқда.\nШимолий Кореянинг олий даражали мулозими сўнгги 18 йилда биринчи марта АҚШга келмоқда\nТрамп: Шимолий Корея иқтисодий ривожланган давлатга айланиш потенциалига эга\nТрамп Шимолий Корея раҳбари билан Сингапурда учрашишига умид билдирди\nТрамп июнда Ким Чен Ин билан учрашмайдиган бўлди\nШимолий Корея ядровий синовларини тўхтатишини эълон қилди\nДональд Трамп Ким Чен Ин билан учрашувни кутмоқда\nДональд Трамп Шимолий Корея раҳбари билан учрашишга рози бўлди\nЖанубий Корея шимолга юқори мартабали расмийлар делегациясини жўнатади


Бухорода маст ота ўзининг 17 ёшли ўғлини пичоқлаб ўлдирди | Qalampir.uz\nБухорода маст ота ўзининг 17 ёшли ўғлини пичоқлаб ўлдирди\n3-саҳифа\t05 Январь 10:12 8768\n2021 йилнинг 30 декабрь куни Бухоро вилояти Ғиждувон туманида маст ҳолатда уйига келган ота ўзининг 17 ёшли ўғлини пичоқлаб, ўлдириб қўйди. Бу ҳақда вилоят Ички ишлар бошқармаси Матбуот хизмати хабар берди.\nҚайд этилишича, воқеа 30 декабрь куни соат 18:30 ларда Ғиждувон тумани “Денов” маҳалласида содир бўлган. Ўша куни мазкур маҳаллада яшовчи, 1980 йилда туғилган С.З. маст ҳолатда уйига келган. Уйида 2004 йилда туғилган ўғли У.Н. билан жанжаллашиб қолган ва унинг қорин соҳасига ошхона пичоғи билан оғир тан жароҳати етказган.\nОқибатда 17 ёшли У.Н. кўрсатилган муолажаларга қарамай, олган оғир тан жароҳати туфайли туман шифохонасида вафот этган.\nХабарга кўра, ҳолат юзасидан Ғиждувон туман Ички ишлар бошқармаси ҳузуридаги Тергов бўлими томонидан С.З.га нисбатан Ўзбекистон Республикаси Жиноят кодексининг 104-моддаси 3-қисми “д” банди билан жиноят иши қўзғатилган. Гумонланувчи қамоққа олинган.\n19 Январь 14:56 68472\n18 Январь 22:59 64077\n18 Январь 17:47 49658


Луис Энрике раҳбариятдан футболчиларнинг бирини сотиб юборишни сўради\n16:59 / 06.10.2016\n«Барселона» бош мураббийи Луис Энрике жамоа ҳимоячиси Алеиш Видаль кетишини истамоқда.\nSport.es нашрида хабар қилинишича, Энрике клуб спорт директори Роберт Фернандесдан ушбу футболчини қишки трансферлар вақтида сотиш вариантларини кўриб чиқишни сўраган. Видаль унинг ишончини оқламагани ва уни норози қилгани айтилмоқда.\nЛекин «Барселона» президенти Жозеп Бартомеу футболчини ҳар қандай нархга ҳам сотиб юборвермаслигини билдирган. Клуб раҳбарияти Энрикега футболчи учун сўралган миқдордаги маблағ таклиф этилса, уни сотишлари ҳақида маълум қилган.\nМесси Луис Энрикени тўйига чақирмади\n11:05 / 07.06.2017\n"Барселона" янги бош мураббий номини маълум қилди\n22:35 / 29.05.2017


26 июн 2022, Тошкент вақти: 13:45\nҚўқон шаҳар ҳокими душанба куни Ҳамза номидаги театрда тадбиркорларни йиғиб мажлис ўтказди.\nБу ҳақда хабар берган Озодлик манбасига кўра, ҳоким тадбиркорларни нақд пул тушумини банкларга тўлалигича ўтказиши лозимлиги ҳақида огоҳлантирилган:\n“Ҳоким Абдуллаевнинг огоҳлантиришича, агар хусусий тадбиркорлик субъектлари 5 майгача нақд пул тушумини банкларга топшириш планини бажармаса ўша кундан бошлаб бу тадбиркорлик субъектларида текширувлар ва мусодаралар бошланар экан”, деди манба.\nҲоким пенсия ва нафақалар бериш учун нақд пул етишмаётганлиги сабабли шундай қарорга келганини айтган.\nПайнет тўлов тизимида ишлайдиган қўқонлик тадбиркор Шоҳсалимнинг айтишича, тадбиркорларнинг банкка пул топширмаслигининг объектив сабаблари бор:\n- Мана, биз пайнетчиларнинг ҳаммамизда терминалларимиз бор. Лекин уни ишлатмаймиз. Сабаби оддий, банкдан нақд пул олишнинг иложи йўқ, дейди Шоҳсалим.\nПайнетчи бунинг сабабини мисоллар билан тушунтирди:\n- Масалан, бир пайнет бир кунда нақд пулга бир миллион сўм тўлов қабул қилса унинг 300 мингини банкка топширади, холос. Қолган 700 мингини эса терминалга уриб, кимнингдир пластигидан фоиз ҳисобига ечиб беради. Ўша олган 10 ёки 15 фоизи унга фойда бўлади. Агар бир миллионни тўла банкка ўтказса, банк берадиган 2 фоиз ҳеч нарсага арзимайди, дейди пайнетчи.\nШоҳсалимга кўра, нафақат пайнетчилар, балки тадбиркорликнинг бошқа субъектлари ҳам иложи борича банкка камроқ пул топширишга ҳаракат қилади:\n- Биласизми, бизнинг банклар юҳога ўхшаб қолган. Ютаверадию, лекин чиқармайди. Банклардан тўғри йўл билан нақд пул олишнинг умуман иложи йўқ бугун. Лекин йўли бор, фақат синалган ва ишончли одамлар воситасида келишсангиз. Одамига қараб, 10, 15, 20 фоиз эвазига пластикдаги ёки ҳисобингиздаги пулни нақдлаштириш мумкин. Бундай шароитда кимнинг ҳам банкка пул топширгиси келади, деди қўқонлик тадбиркор.\nҚўқон шаҳар ҳокимлигининг ўзини таништирмаган мулозими Озодлик билан суҳбатда бу масала бўйича телефон орқали маълумот беролмаслигини айтди.


ТОЖИКИСТОН ДАВЛАТ БАЙРОFИ ВА ГЕРБИ МАЙДОНИ ОЧИЛИШИ\nДата публикации\tПросмотров: 1040\nТинчлик ва миллий бирлик асосчиси-Миллат пешвоси, Тожикистон Республикаси Президенти муҳтарам Эмомали Раҳмон Тоғли Мастчоҳ ноҳиясига иш сафари доирасида Тожикистон Республикаси Давлат байроғи ва Давлат герби майдонини тантанали равишда фойдаланишга топширди.\nТожикистон Республикаси Давлат байроғи ва Давлат герби майдони ноҳия маркази-Меҳрон шаҳарчасида Миллий гимннинг янграши билан ва ноҳия раҳбарлари ҳамда фаоллари иштирокида фойдаланишга топширилди.\nДавлат байроғи 36 метр баландликда бӯлиб, Тожикистон Республикаси давлат Мустақиллигининг 28 йиллигини муносиб кутиб олиш арафасида бунёд этилган. Байроқ матосининг эни 5 метр ва узунлиги 10 метрдир. Майдон атрофига 3 минг метр квадрат масофада сопол плитачалар ётқизилган.\nШу ерда Тожикистон Республикаси Президенти муҳтарам Эмомали Раҳмон рамзий лавҳанинг юзидан пардаги кӯтариш билан Давлат байроғи ёнидаги Давлат гербини очди. Давлат гербининг баландлиги 18 метрни ташки этади.\nТожикистон Республикаси Давлат байроғи ва Давлат герби майдонидаги қурилиш ишлари «Деспе Газ» масъулияти чекланган жамият мутахассислари ва ишчилари томонидан юқори сифатда бажарилган. Давлат байроғи ва Давлат герби майдони масофаси 6 минг квадрат метрни қамраб олган бӯлиб, унинг атрофини 200 тупдан ортиқ арча, турли гуллар ва кӯкалам майсазор безаб турибди.\nҚурилиш пайтида ноҳия аҳолиси ва меҳмонларнинг сайр қилишларини ҳисобга олиб, 20та ӯриндиқ ва ёритувчи чироқлар ӯрнатилган.\nМамлакатнинг бу чека ноҳиясида Тожикистон Республикаси Давлат байроғи ва Давлат герби майдонининг фойдаланишга топширилиши аҳолининг руҳияти юксалиши, она-Ватага бӯлган садоқатининг ортиши ва Ватандан фахрланиши боисига айланади. Энди ноҳия аҳли бу майдонда турли маданий тадбирлар ӯтказа оладилар.\nТоғли Мастчоҳ ноҳияси 20 йил давомида ТожикистонРеспубликаси Президентининг тинимсиз саъй-ҳаракатлари, бунёдкорлик амаллари ва доимий эътибор ҳамда қӯллаб-қувватлашлари билан бир қишлоқдан замонавий ва илғор ноҳияга айланганини айтиш керак


Пора бўлмаса… « Ўзбекистон Халқ Ҳаракати\n02 October 2014 - 8:57\nБўритош Мустафоевнинг хотинининг Самарқанд вилояти туманларининг қай бирида милитсия бошлиғи лавозимида ишлаётган акасининг жиноий иши, бошқа бир мамлакатда содир этилганда эди, бутун дунёда шов-шув бошланарди. Ноҳақликдан бўғилган одамларни ҳукумат эшитмаса, улар тўс-тўполон кўтарардилар. Қадр-қимматини яхши биладиган фуқаролар, ҳукумат бошида ўтирган бир тўп суистеъмолчиларга қонунларни оёқости эттириб, ўзларининг ор-номусларини ерга уришга йўл бермасди. Мамлакатда Олий суд раиси лавозимини эгаллаб турган жиноятчининг синглиси эридан бу ишга изоҳ беришни талаб қилиб, у ўтирган “нажот қалъаси”ни плакатлар кўтарган намойишчилар ўраб оларди. Фаол ва ҳалол фуқаролар мамлакати ва миллат шаънига иснод олиб келиши мумкин бўлган бунақанги шармандали ҳолатга тоқат қилолмасди. Ўзбекистонда-чи?! Уюшган жиноий гуруҳни бошқарган туман милитсияси бошлиғини суд раиси, давлат олдидаги хизматлари ва оиласининг моддий аҳволини ҳисобга олиб, суд залидан очиққа чиқариб юборади. Унинг ўрнида бошқа биров бўлганда эди, ундан янги Акрам Йўлдош ясардилар. Шериклари, акарамчиларга айланарди.\nЖуда осон қутулган милитсия бошлиғининг жиноий шерикларига эса, ўн йилдан ўн саккиз йилгача қамоқ жазоси тайинланади. Дунёдаги энг мукаммал суд тизимлари дастуруламалларидан кўчириб, ўз номи билан ўғирлаб ёзилган Ўзбекистон қонунларида, ҳар эҳтимолга қарши “муҳим” кимсаларнинг исталмаган жиноятлари очилиб қолганда, уларни суд залидан чиқариб юбориб, уларнинг ўндан бир жиноятини қилмаган шерикларини қамаб юбориш учун ҳам банд қўшилган ёхуд аҳмоқ бўлиб Ўзбекистонинг “адолатпарвар” қонунларига суяниб қолганларни ўйлаб ўтирмасдан чўктириш учун алоҳида қора туйнук ўрнатилган бўлади.\nҚилни қирқ ёрадиган икки палатали қонун ишлаб чиқарувчи фабрика депутатлари, ўзларини олган поралари эвазига таъминлаб турган ижро органлари ходимларининг жиноятлари очилиб қолганда, улар чиқиб қочишлари учун Жиноят кодексидан орқа эшик очиб қўйса, бирига юз қўшилиши баробарида лавозими кўтарилиб, янада ҳурмат-эътибори ошади. Бу махсус орқа эшикдан фақат ва фақат, Каримов ва унинг атрофидагиларга тегишли жиноятчилар чиқариб юборилади…\nЭнг қизиғи, орадан ҳеч қанча вақт ўтмасдан, Олий суд раисининг қайнисини суд залидан очиққа чиқариб, унинг шерикларига узоқ муддат жазо белгилаган судя, вилоят судига масъул вазифага кўтарилади.\nЎша асноларда, “жаҳонда эътироф” этилган: ўзимизга хос, ўзимизга мос “Ўзбек модели” қулайликлари кўкларга кўтарилиб, қонун ҳимоясидаги Ўзбекистон фуқаролари ва мамлакатдаги мукаммал қонунлар хусусида, бутун матбуотдан Каримовнинг сиёсий маддоҳлари халққа чўпчак айтиб бераётган бўлади…\nБарчасини қўлининг ойнасидагидек кўриб турган Каримов, яна илгаригидек Бўритош Мустафоевни бир муддат эгаллаб турган лавозимидан олиб, Конститутсион судга ўринбосар этиб тайинлайди. Кимларнингдир наздида муносиб жазо бўлиб туюладиган бу иш, аслида Олий суд раисини асраб қолиш учун амалга оширилган ҳийла бўлади. Унинг қайнағаси воқеаси одамларнинг хотирасидан кўтарилиб, мавриди етган кун президент қайтариб, уни яна бирор-бир юқори лавозимга ўтиртиради. Қизининг қилмишлари ёнида, унинг қайнисининг жинояти тирноқча ҳам эмаслигини яхши биладиган президент, бу гал ҳам жаллоди Бўритошни, шу янглиғ содир бўлиши мумкин бўлган хунук воқеа-ҳодисалардан ўзининг манфаатларини кўзлаб, асраб қолади.\nЎзбекистонинг жавҳари, Амир Темурнинг аржуманди салтанати бўлмиш гўзал Самарқандни ҳам, самарқандликларни ҳам Каримов режими Мустақиллик йилларида ўзгартириб юборди. Бўритошга ўхшаганлар Совет йилларидагидан ҳам Самарқанда кўпайгандан кўпайиб, ўзларининг мол-дунёга ўчлиги ва оч-юҳолиги билан одамларнинг онгига ёмон таъсир ўтказиб келди. Олий суд биносидаги тамаддихоналарда ароқ соттиришни йўлга қўйган Бўритошнинг номи самарқандликларнинг тилида достон бўлди. Уларнинг қай бири билан суҳбатлашманг, қай бириникида меҳмон бўлманг, улар суд ва прокуратура соҳасидаги кимсаларнинг эрталабдан бир-икки қадаҳ кўтармаса, иш бошламаслигини айтиб фахрланиши, кишида нохуш тассурот уйғотади.\nҲар кун ишга келадиган Бўритошнинг тўйиб ичиб, кун бўйи қабристон қоравулидек бировни олдига йўлатмасдан бир ўзи ўтириши ҳам, улар учун тенгсиз бир қаҳрамонлик бўлиб туюлади. Бўритош кабиларга эргашиб, мол-дунё ва ортиқча ҳою-ҳавасларга берилган самарқандликлар, Шўро замонидагидан ҳам бир неча баробар кўпайиб кетди.\nУлар инсонийлик бурчларини унутиб, барча нарсаларни бойлик билан ўлчайдиган бўлиб қолдилар. Ҳукумат тизимига суқулиб кира олмаган баъзи самарқандликлар ҳам ҳар қандай қабиҳликларни амалга ошириб бўлсада, мол-дунё йиғишнинг ишқига тушдилар. Самарқанд шаҳридан етишиб чиққан мамарозалар нафақат Ўзбекистоннинг, бутун собиқ СССРнинг ёш ва гўзал қизларини Араб Амирликлари ва шунга ўхшаш мамлакатларда фоҳишаликка маҳкум этдилар. Бу каби жирканч ва фосиқ ишлар орқасидан Самарқанда маҳобатли қасрлар тикладилар, ўзларини тиллаворларга буркаб, бир-бирларининг ичини ёқдилар. Бу каби ҳаром-ҳариш ишлардан бунёд бўлган қасрларни, фаҳшга ботган маҳаллаларни кўриб, “ўзбегу тожикнинг зуриёдиман”, деган бирор мустақилликни мадҳ этгувчи мансабдор ёхуд бўлар-бўлмаса кўкрагига муштлайдиган “ватанпарвар”нинг ҳамияти қўзимади, тафаккур қилиб жони ачимади, ор-номусдан жони бўғзига тиқилмади.\nКаримовча мустақиллик туфайли, икки туғишган ўзбегу тожикнинг пок тупроғи – ота-боболари хоки билан тўлган фирдавси Самарқанди, наҳс босган кимсаларнинг оёқлари остида қолиб кетди. Иймон-эътиқодли минглаган самарқанликлар кўзлари олдида рўй бераётган бу жирканчликлар, уларни тирик ўлдирди. Инсон зотига бўлган қалбларидаги муҳаббатни сўндириб, Каримов ва унинг мустақиллигига бўлган нафратини борҳо оширди.\n…Президент Каримов отнинг чоти орасига дурбиндан термулиб, ҳалигача юқоридаги масалалар хусусида, бош қотирар экан, барчасига демократияни, жамиятнинг ўз-ўзини бошқариш муруватини синдириб, эркин матбуотни, мустақил ҳуқуқ ҳимоячиларини йўқотиб эришганини тўғри зуҳр қиларди. Ўзининг чўнтак партияларини тузиб, уларга қақшатқич зарба берганидан мамнун эди. Бу йил “Юридичский” унверситетга кириш тест имтиҳонларидан ўтиш учун бир талабага бериладиган пора миқдори эллик минг АҚШ долларигача кўтарилганидан ҳам унинг яхши хабари бор эди. У бу каби масалаларга очиқ мулоқотларда, тиши-тирноғи билан ўзини қарши қилиб кўрсатса ҳам, ботинида қаттиқ тарафдор эди.\nПора бўлмаса на Олий, на бошқа ўқув юртларининг моддий таъминотини бошқаришнинг имкони бўлмасди.\nМансаб курсиларида ўтирганларни муттаҳам қилишнинг иложи бўлмагани каби пора бермасдан ўқишга кирган талабаларни осонлик билан пора олиб-пора беришга кўниктириш ҳам жуда қийин кечарди. Нафақат таълим-тарбия тизимининг, мамлакатдаги бутун бюджетга боғланган тизим поранинг зўри билан ушлаб туриларди. Пора – мамлакатнинг иқтисодий-ижтимоий ва сиёсий жон томирларида оқаётган заҳарли қон эди.\nТопганлари тутганларига етмайдиган ўқитувчилар пора бўлмаганда эди, арзимаган моянани деб, ўқув даргоҳларига ўла қолса, оёқ босмас эдилар. Каримов ўзининг лаёқатсизлиги ва субутсизлиги орқасидан кўтарим бўлган мамлакат иқтисодини, хонавайрон бўлган халқнинг ўлигига минг тепиб сақлаб турганини яхши англарди. У 2014 йилни “соғлом бола” йили деб ҳам, ҳаммани чув тушираётганидан ўзида йўқ, ич-ичидан қувонарди.\nЎзбекистонда янги туғилган болага эллик доллар ҳам суюнчи пули берилмаслигини у яхши билгани ҳолда, қўшни Қозоғистонда минг АҚШ дўллари миқдорида суюнчи пули берилиши ҳам унга маълум эди.\nЎзбекистонда суюнчи пули олмоқчи бўлганлар ҳафталаб қоғоз йиғиб, унга-бунга пора чўзавериб, охирида икки қўлларини бурниларига тиқиб қолишидан ҳам уни бехабар, деб бўлмасди. Аммо, Қозоғистон фуқароси туғруқхонадан олган бир парча қоғозни кўрсатиб, банкадан ўша заҳоти, минг долларни санаб олишини, унга хуфиялари неча йиллар аввал етказганлари, чин-ҳақиқат эди…